text:
Mpirialismu
Lu mpirialismu è na pulìtica finalizzata a stènniri lu cuntrollu di l'autoritati supra entitati straneri cu mètudi d'annissioni e/o di mantinimentu di lu putiri, sia dirittamenti supra lu tirritoriu sia cu menzi nun direttti di esircizziu dû cuntrollu supra la pulìtica e/o l'ecònumia d'àutri stati. Lu tèrmini è usatu a li voti pi discrìviri la pulìtica di nu statu tisa ô mantinimentu di culonî e dominî 'n terri luntani, puru siddu lu statu stissu nun si cunzìddira nu mperu.
'N sensu latu lu tèrmini mpirialismu pò ndicari na pusizzioni ntillittuali, ca mplicassi la cumminzioni ca la cunquista e lu mantinimentu dî mperi hannu na valenza pusitiva; tali puntu di vista è spissu unutu a lu prisuppostu dâ supiriuritati culturali, o d'àutru tipu, ntrìnseca a lu putiri mpiriali.
Ìndici
L'urìggini dû tèrmini[cancia | cancia la surgenti]
Cuniatu 'n Francia, a li tèmpura dû Secunnu Mperu, 'n rifirimentu a li disigni eggimònici di Napuliuni III, lu tèrmini mpirialismu s'affirmau 'n Nghilterra, â fini di l'anni '70 di l'Ottucentu, pi ndicari lu prugramma di spansioni culuniali dû cuvernu Disraeli, e trasìu appoi nta l'usu cumuni comu sinònimu di pulìtica di putenza e di cunquista tirrituriali supra scala munniali.
Culunialismu e mpirialismu[cancia | cancia la surgenti]
Sibbeni sunnu spissu utilizzati comu sinònimi, li tèrmini culunialismu e mpirialismu hannu 'n rialtati un significatu diversu.
Nfatti lu culunialismu, praticatu 'n Europa finu dî tempura dî granni scuperte geografichi, è ligatu suprattuttu â nizziativa di privati e si carattirizza pi na pinitrazzioni quasi esclusivamenti ecunòmica, mentri lu mpirialismu, ca nasci â fini di l'Ottucentu, prisupponi lu disegnu dûn cuvernu cintrali, voltu a ubbièttivi d' assuggittamentu pulìticu e sfruttamentu ecunòmicu.
Causi dû mpirialismu[cancia | cancia la surgenti]
Li fattura â basi dû finòminu dû mpirialismu sunnu multèplici e varianu a secunna dî diversi nazzioni.
'N particulari, li paisi c'avìanu già canusciutu na ntensa ndustrializzazzioni, prima tra tutti la Gran Britagna, foru attratti di mutivazzioni ecunòmichi:
- Pussibbilitati d' accaparramentu di materî primi a basciu costu.
- Novi sbucchi cummirciali pî propî prudutti.
- Pussibbilitati d mmèstiri li capitali dispunìbbili 'n attivitati a àutu prufittu ntê tirritori cunquistati.
Nun mancaru appoi li mutivazzioni di caràttiri ideològgicu e pulìticu:
- Vuluntati d'aumintari la putenza e lu pristiggiu dâ nazzioni.
- Cumminzioni ca la razza janca fussi supiriuri a l'àutri e c'avissi lu duviri di purtari la civirtati pressu li pòpuli sarvaggi (tiurìa sustinuta tra l'àutru di lu scritturi ngrisi Rudyard Kipling).
'N particulari li paisi ca si jittaru nta l'abbintura mpirialista senza aviri un sòlidu sviluppu nnustriali, comu p'asempiu la Girmania e l'Italia, lu fìciru suprattuttu pi mutivi di pristiggiu, videmma a costu di cumpiri scelti nun cumminienti dû puntu di vista ecunòmicu.
Cunsiquenzi dû mpirialismu[cancia | cancia la surgenti]
Quasi tutti li cunquisti culuniali foru signati di l'usu nun discriminatu dâ forza contra li pupulazzioni ndìggeni, e li friquenti rivolti ca scattàvanu si cunchiudìanu spissu 'n veri e propî massacri.
Cunsiquenzi ecunòmichi[cancia | cancia la surgenti]
Di lu puntu di vista ecunòmicu, la spirienza culuniali appi arcuni effetti pusitivi supra li paisi ca nni foru mmistuti, purtannu ôn migghiuramentu di l'apparatu pruduttivu, ma chistu a prezzu dûn cuntinuu dipaupiramentu di risursi culturali e umani.
Noltri, la criazzioni di econumìi urientati essinziarmenti a l'espurtazzioni stravulcìu 'n tanti casi un miccanismu pruduttivu urientatu versu lu mircatu nternu e ca garantìa armenu la sussistenza dâ pupulazzioni.
Fu misu 'n motu un prucessu di sviluppu, ma 'n funzioni dî ntiressi dî culunizzatura, li quali di lu restu s'apprupiaru sistimaticamenti di granni parti dî ricavi ecunòmici dî paisi culunizzati.
Cunsiquenzi culturali[cancia | cancia la surgenti]
L'effettu dû mpirialismu supra li culturi dî paisi culunizzati fu dirumpenti.
Li sistemi culturali c'avìanu na cchiù sòlida tradizzioni e ch'èranu ligati a strutturi pulìticu-suciali urganizzati, comu ntê paisi di l'Asia e dû Nord Africa s'addifinneru megghiu.
Bonu diversu fu lu casu di l'Africa cchiù arcàica, animista e pagana. Ccà foru nfatti altirati ê funnamenta l'equilibbri dî tribbù e dî villaggi, mentri nteri sistemi di vita, di riti e di valura traseru rapidamenti 'n crisi.
Cunsiquenzi pulìtiche[cancia | cancia la surgenti]
Supra lu chianu pulìticu la spansioni culuniali finìu pi favuriri la furmazzioni o l' arruspigghiu di nazziunalismi lucali, a òpira suprattuttu dî novi quatri diriggenti, ca si furmaru ntê scoli europei e v'assurbiru l'idiali dimucràtici e li principi di nazziunalitati.
L'Europa s'attruvau a espurtari chiddu ca menu avissi addisiatu: lu bisognu d'autucuvirnàrisi e di dicìdiri dû propiu distinu.
Lu mpirialismu òi[cancia | cancia la surgenti]
Nta l'ùrtimi anni, li crìtichi ô mpirialismu foru mossi, chiù ca supra lu chianu pulìticu, supra lu sò aspettu culturali, cu particulari riguardu â criscenti nfruenza glubbali dâ cultura miricana. Arcuni tuttavìa discùrrinu supra stu significatu allargatu dâ palora supra la basi ch'è estrimamenti suggettivu distìnguiri tra ntirazzioni ricìprochi e nfruenza ndutta.
Fonti[cancia | cancia la surgenti]
La fonti di st'articulu è Uicchipidia Taliana:


c: text/html

text:
World Wide Web
Lu World Wide Web eni la parti di Internet ca cunteni di li sita web, link e di li pàggini web. Fu strummintatu dû fìsicu britànnicu Tim Berners-Lee mentri travagghiava pû Cern di Ginevra nta la Svìzzira.
Nun eni utilizzatu pi discrìviri pàggini webbe ca sù parti di na Intranet unni lu sirvizzu di riti nun eni dispunìbbili, pirciò quannu unu ci menti linki ca pòrtanu a pàggini webbe sterni nta l'i-meil ca spidisci a l'amici p'asempiu, nuddu dâ pàggina webbe visualizzata poni lèggiri la lìttira d'unni partìu lu linki. Isempia sunnu li Compact Disc, Wikipedia. Nta sti disca li Blog e li capacità Wiki nun sunnu dispunìbbili a tutti chiddi ca nun fannu parti a Intranet o dû computer ca sta utilizzannu lu CD picchini chissu havi bisognu di cumunicazzioni cu àutri computer.

robotstxt: allowed

filter: keep


text:
Ibn Giobair
Ibn Giobair traslittiratu puru comu Ibn Jobair o Ibn Jubayr (Valencia primu di sittèmmiru 1145- m. 1217) fu nu viaggiaturi arabbu. Fu sigritariu pê principi almoadi di Granada.
Biografìa[cancia | cancia la surgenti]
Dicidìu di fari lu pellegrinaggiu â Mecca ntô 1183. Partìu lu primu di frivaru 1183 e riturnàu lu 25 di aprili 1185. Passàu pi l'Egittu, La Mecca, Medina, Bagdad, Mossul, Aleppu, Damascu, Tiru, Acri e Palermu, unni friquintàu la curti di Gugghiermu II. Scrissi nu libbru di memorî, lu Voyage chi si rifirisci ô pirìudu tra lu 1183 e lu 1185. La sò tistimunianza è prizziusa pi la discrizzioni dâ Terra Santa all'ebbica dê cruciati dû puntu di vista di nu musulmanu. Di sò piriudu passatu n Sicilia parra tra l'autri cosi dû re Gugghiermu II circunnatu di fìmmini, chi parra e legghi l'arabbu e chi vivi comu nu re arabbu.


text:
Jinnaru 2006
1 di jinnaru, duminicadìa
- Italia - 1 Mortu e 583 pirsuni firuti: chissu è chiddu chi pruvucaru li botti di la notti di capudannu 'n tutta l'Italia. Lu mortu è un picciottu di 22 anni di Siminara, paisi dâ pruvincia di Riggiu Calabbria.
3 di jinnaru, mercuridìa
- Mosca - La Russia e l'Ucraina tròvunu n'accordu supra la sciarra dû gas. L'Ucraina paia lu prezzu nurmali di 230 dollari pi milli metri cubbi di gas, ma la Russia paia 1,6 dollari pi ogni milli metri cubi di gas chi attravèrsunu lu tirritoriu ucrainu pi finiri nta l'Europa occidintali.
4 di jinnaru, jovidìa
- Gerusalemmi - Lu primu ministru israelianu fu ricoviratu ô spitali. Ariel Sharon doppu lu ricòviru dû misi scursu appi n'àutru attaccu ô ciriveddu.
6 di jinnaru, venniridìa
- Yemen - Foru tutti libbirati li cincu turisti taliani siquistrati a Sanaa.
8 di jinnaru, duminicadìa
- Ateni - Forti tirrimotu cu epicentru ntô Mari Eggeu, avvirtutu 'n tutta la Grecia, ntô Sud Italia e puru in Eggittu. Pi furtuna nun ci foru morti.
- Istanbul - L'auturi di l'attintatu ô papa Giuvanni Paulu II, lu turcu Alì Agca, sta simana torna lìbbiru pi na dicisioni di un tribbunali turcu.
10 di jinnaru, martidìa
- Madrid - Ntra li pruvincî di Madrid e di Barcillona, foru arristati oi 20 pirsuni accusati di èssiri tirruristi slàmici e di fari parti di dui diffirenti cèlluli prisenti nta lu tirritoriu spagnolu; ci sunnu assai prubbabbilità ca di una di chissi partìu lu tirrurista chi participau a l'attintatu di Nassiriya contra li surdati taliani.
13 di jinnaru, venniridìa
- Palermu - Doppu aviri visitatu Rausa e Sarausa, lu prisidenti di la ripùbblica taliana, Ciampi, cunchiudìu stamatina la sò vìsita 'n Sicilia naugurannu 'n Palermu la "Chiazza di la Mimoria".
16 di jinnaru, lunidìa
- Cili - Michelle Bachelet, candidata dâ coalizzioni di centru-sinistra, vincìu l'elizzioni e addivintau la prima fìmmina prisidenti di tuttu lu sudamèrica, eliggiuta dimucraticamenti.
- Finlannia - La prisidenti finlandisi uscenti, la sucialdemucràtica Tarja Halonen, appi lu 46,3% di li voti chi nun ci cunzenti l'elezzioni diretta. Dumìnica 29 di jinnaru si l'havi a vìdiri cû cunservaturi Sauli Niinisto chi pigghiau lu 24%; Vanhanen, lu candidatu di centru, arristau fora dû balluttaggiu, pigghiannu sulu lu 18,6% dî voti.
17 di jinnaru, martidìa
- Cità dû Vaticanu - "Deus caritas est" (Diu è Amuri) è lu tìtulu di la prima encìclica di papa Binidittu XVI, longa apprussimativamenti na cinquantina di pàggini. Ntê pròssimi jorna la prisintazzioni ufficiali nnâ sala stampa dû Vaticanu.
19 di jinnaru, jovidìa
- Cape Canaveral - La sonda spazziali New Horizons partìu dâ basi dâ Nasa. L'obbiettivu è di agghicari ntô pianeta Plutoni ntô 2015.
21 di jinnaru, sabbutudìa
- Kossovu - Lu prisidenti e leader kossovaru Ibrahim Rugova mori di nu cancru ê pulmuna.
22 di jinnaru, duminicadìa
- Missina - Decimila pirsuni manifestaru contra la custruzzioni dû ponti dû Strittu di Missina. Sfilaru puru 400 pirsuni ca vinìanu dâ Val di Susa.
23 di jinnaru, lunidìa
- Lisbona - Anibal Cavaco Silva, candidatu dâ destra, addivintau prisidenti dû Portugallu vincennu ô primu turnu l'elizzioni cû 50,9%.
24 di jinnaru, martidìa
- Canadà - Li cunzirvatura di Stephen Harper vinceru l'elizzioni ntô Canadà e sustituìscinu nnô cuvernu li liberali di sinistra.
25 di jinnaru, mercuridìa
- Palermu - La squatra di palluni dû Palermu battìu pi 3 a 0 lu Milan e si qualificau pi la semifinali dâ Coppa Italia.
26 di jinnaru, jovidìa
- Palestina - Li slàmici di Hamas vinceru l'elizzioni cunquistannu la maggiuranza assuluta cu 76 seggi contra li 43 di Al Fatah: un veru tirrimotu pulìticu.
27 di jinnaru, venniridìa
- Roma - La nazziunali taliana di palluni, pi li qualificazzioni a l'Europeu dû 2008, capitau nta un giruni cu: Francia, Ucraina, Scozzia, Lituania, Georgia e Ìsuli Faroer.
29 di jinnaru, duminicadìa
- Pulonia - Traggedia a Chorzow, 'n Pulonia: crullau, sutta lu pisu di la nivi, lu tettu di n'edificiu unni si stava tinennu na espusizzioni di picciuni viaggiaturi; mureru 66 pirsuni.
- Palermu - Doppu la scunfitta pi 1 a 3 'n casa contra lu Siena, lu prisidenti dû Palermu, Maurizio Zamparini, licinziau l'allenaturi Gigi Delneri. Ora la squatra, finu a giugnu, è a l'òrdini dû novu allenaturi, Giuseppe Papadopulo.


text:
Cumunitati autonumi di Spagna
Lu cumunità autònumi di Spagna sunnu na suddivisioni amministrativa tû tirritoriu sâ Spagna chi havi na funzioni equivalenti a chiddu dî Riggiuni n Italia.
Ci sunnu nti tuttu lu tirritoriu nazziunali nu tutali di 17 cumunità autònumi e 2 cità autonumi Ceuta e Melilla.
Lista di cumunità autònumi[cancia | cancia la surgenti]
Andalusia, Araguna, Asturi, Baliari, Ceuta, Canari, Cantabria, Castiglia-La Mancia, Castiglia e León, Catalogna, Cumunità Valenciana, Estremadura, Galizzia, La Rioja, Madrid, Melilla, Murcia, Navarra e Paisi Baschi.


text:
Goti
Li Goti èranu n'antica pupulazzioni girmànica, stanziata urigginariamenti supra li costi dû Mari Bàlticu e pinitrata ntô sud di l'Europa ntô V sèculu n dui rami distinti, li Visigoti, ca occuparu la Francia miridiunali, e l'Ostrogoti, n Italia. N Sicilia àppiru cuntatti cu li Vànnali, cu cui nizziarmenti si sparteru la duminazzioni dû tirritòriu.
A quantu nni dici Iordanes, ca scrivìu na storia dê Goti, urigginariamenti sta pupulazzioni vivìa ntâ pinìsula Scandinava ma, pi mutivi di suprappupulazziuni foru custretti a irasinni e si trasfireru ntê costi dâ Pulonia. Quannu addivintaru assai macari pi sta zona, accuminciaru a migrari versu lu sud e versu lu Mari Nìuru e ddocu parti dâ pupulazzioni stetti nzinu a l'arrivu di l'Unni, mentri n'àutra parti si trasfirìu versu la Rumanìa ntô latu uppostu dô Danùbbiu. Li Goti non èranu furmati sulu di na pupulazzioni, ma èranu spartuti 'n tanti famigghi nnipinnenti ntra d'iddi. Nfatti la spartizioni Visigoti e Ostrogoti succidìu sulu dû V sèculu, mentri ca apprima vinìanu chiamati di àutri maneri o 'n ginirali Goti o addirittura vinìanu scanciati pi li Sciri. Li primi nutizzi stòrichi dê Goti ci l'avemu sulu a mità dô terzu sèculu, quannu chisti accuminciaru a cummàttiri contr'a lu Mperu Romanu. Prima di tannu i nutizi sunu incerti e assai disanbigui.
Origini e storia de Goti secunnu Iordanes[cancia | cancia la surgenti]
Unica fonti supra l'origini de Goti e di nu storiografu barbaru-latinu di nomu Iordanes ca scrviu a Getica. Pi seculi fu ritinuta comu vera ma ne nostri iorna e assai criticata e giuricata spisso non attendibbili comu ad esempiu l'origini scandinava de goti. Infatti secunnu Iordanes li goti dimuravunu nta patti miridiunali da Svezia e sutta u cumannu do so re Berig si mbaccaruno ndi tri navi e s'addiressiru versu chidda ca oggi e a Pulonia. Appena arrivati appunu a fari a verra cu du populazioni locali li Ulmerugi e li Vandali, ca furunu suttamisi. Dopo circa 50 anni la morti di Berig, Filimer, figghiu di Gadaric, qiuntu re di li Goti, addiciriu ca era arrivatu lu mumentu di muvirisi versu nautra terra pari pi mutivi di suprappopulazioni. Accussi s'addiressuro versu a regioni ca l'antichi chiamavunu Scizia, ddocu accuntrarunu un gran ciumi cu n'anticu ponti ca si ristruggiu dopu ca avia passatu a mala pena mita' de goti. Dopu stu sfurtunatu avvinimentu la parti de goti ca avia attraversutu lu ciumi arrivau versu u Mari Niuru unni si scruntrarunu e suttamisuri a populazioni de Spali.
Doppu assai tempu nautru miticu re di nomu Zalmoxes i puttau vessu a Dacia, a Tracia e a Moesia. Sempri Iordanes ni cunta ca Tanausis addirittura scunfiggiu li armati do re egizianu Vesosis ca avia gia prima tintatu l'invasioni de terri gotichi. Nautru re di nomu Telefus e appoi cullegatu ca mitologia greca, infatti iddu era maritatu ca soru di Priamu re di Troia e pi chistu s'avia inimicatu li Greci. Ma fu so figghiu Eurypylus ca cu 'n esercitu di goti pigghiau patti alla guerra tra greci e troiani, ma pi so sfuttuna arristau ammazzatu ndi lu campu di battaglia.
Circa 630 anni doppu sti fatti u re de Persiani, Ciru, arrinisciu a sconfiggiri a regina Tamyris ma la vittoria fu effimira picchi poci tempu doppu i goti si pigghianu a rivincita e non sulu ittanu fora i Persiani da so terra ma allarganu u so dominiu ni tutta a regioni finu o Mari Niuru e funnanu na nova cittadi ca pigghiau u nomu da regina. Ma la verra che Persiani non finiu ddocu picchi sta vota u figghiu di Ciru, Dariu capennu quantu sti goti erunu fotti addumannua n'allenaza e pi sigillari l'alleanza si vulia maritari ca figghia do re gotu Antyrus. Ma i goti arriuddannusi u tortu avutu pochi anni prima s'arrifiutarunu di alliarisi. Allura Dariu siddiatu fici passari l'esercitu attraversu u Bosfuru costruennu ponti di varchi e poi u stissu fici ndo ciumi Danubbiu finu a quannu arrivau cu tutta la so grandi armata ne terri gotichi. Ma a causa dilla feroci resistenza di ddi genti billicusi, addiciriu ca era megghiu tunnarassinni versu a Grecia. Macari Serse ciccau di scunfiggilli, curriggennu l'errori ca avia fattu u patri, ma non ci fu nenti chi fari e accussi s'addiriggiu versu la Grecia.
Iordanes ni cunta ca macari u re Filippu di Macedonia, patri di Alisandru, ciccau di aviri n'allenaza che goti po fini di aviri cunfini sicuri e di fatti si maritau cu Medopa, figghia do re Gudila. Ma li maceduni ficinu na scortesia a li goti quannu ciccanu di saccheggiari na cittadi amica e d'accussi si sfasciau l'alleanza. Pochi anni doppu u re Sitolces ancora irritatu pi la scortesia subbuta fici marciari i so armi contru Perdiccas succissuri di Alisandru e u scunfissi conquistannu parti da Macedonia.
Iordanes scrivi ca li Goti ebburu cuntatti macari che Romani in particulari cu Silla ca mannau Dicineo pressu la curti do re Buruista. Dicineo era omu di grandi cultura e duranti la so vita fu stimato da tuti i Goti. Doppu stu fattu Rumani e Goti s'attruvarunu in verra picchi chisti avianu devastatu i territori imperiali e accussi pi tutta risposta u Mpiraturi Dumizzianu mannau grandi esercitu ca attraversau u Danubbiu ma fu scunfittu. Addirittura nu Mpiraturi romanu era di origini gotu. Infatti secunnu quantu cunta Iordanes dopu la morti di lu mpiraturi Alisandru vinni acclamatu dall'esercitu 'n certu Massimu, omu cu na longa carrera d'armi sutta i Severi. Chistu avia nasciutu na Tracia e a quantu pari era figghiu di matri alana, na certa Ababa, e di patri gotu, certu Micca.
Duranti la trattazioni do periudu tra III e IV d.C., Iordanes pi la prima vota ni muntua la prima divisioni intra a li Goti. Secunnu iddu i Goti ca stavunu a orienti erunu chiamati Ostrogoti e erunu cumannati do re Ostrogota appartinenti alla famighia Amal, mentri i goti si occidenti si chiamavunu i Visigoti. A tal propositu, Iordanes ni cunta ca u re Ostrogota avia chiu di na vota saccheggiatu li terri mpiriali arrivannu addirittura a assidiari la cittadi di Marcianopili, sennu mpiraturi Domizianu. L'abbitanti pi evitari u saccheggiu offrenu oru e goti ca suddisfatti s'arricugghenu nte so terri. Na vota a casa s'accurgenu ca i Gepidi aviunu occuputu parti di li so terri. Secunnu Iordanes i Gepidi erunu na stirpi di origini gotica ca si spattiu do maggiori gruppo duranti la attravirsata do Mari Balticu. Infatti de tri navi dui attraccarunu subbuti nte costi da Pulonia, l'autra arrivata chiu tardu si stabbiliu ni na zona differenti. 'Nfatti a parola Gepidi veni di "gapanta" ca letteralmenti significa iri alleggiu o arrivari tardu. Insomma dopu na feroci vera u re Ostrogota arrinnisciu a ittalli fora do so territoriu.
Mottu Ostrogotha, Cnivia addivintau u novu re de Goti. Chistu spartiu l'esercitu in dui, na parti fu mannatu a devastari a Moesia, lassata senza difisi da lu mpiraturi, e l'autra parti sutta u so cumannu s'addiriggiu verso la citta di Nicopoli. Ca attruvau la resistenza di li truppi romani cumannati di lu mpiraturi Deciu ca arriniscenu a sarvari la cittadi. I Goti allura s'addiriggenu versu la cittadi di Filippopoli. 250 d.C., assicutati da li truppi romani ma pressu Beroe lu mpiraturi vinni scunfittu e a cittadi fu saccheggiata. Ma Deciu senza piddirisi di curaggiu arricugghiu nautru grandi esercitu e si scuntrau che Goti ad Abrittu, 251 d.C.. I Romani furunu scunfitti e sia lu mpiraturi ca so figghiu pessuru a vita.
Arrcicanusciuta a forza de Goti li mpiraturi romani comu Diuclezianu, 284-305 d.C e Custantinu, 306-337 d.C. utilizzarunu suldati goti pi scunfiggiri i so nemici. Infatti Diuclezianu scunfissi i Persiani e Custantinu scunfissi Liciniu utilizzannu i Goti comu alleati.
Iordanes ni cunta ca ni stu stissu periudu di tempu i Goti accumenciarunu nautra verra di espansioni versu lu centru Europa. Fu u re Geberich ca suttamisi i Vandali e poi so figghiu Hermanaric cummattiu e scunfissi i Veneti, Aesti e Eruli aumentannu lu duminiu de Goti zinu a la Girmania. Ma a stu puntu da storia Iordanes accumencia a parari di li Unni, populu ca stava accuminciannu a scinniri versu la Europa. Secunnu a Getica li Unni erunu li luntani discendenti di li Haliurunnae, ovveru streghi ca Filimer avia attruvatu nta Scitia duranti a migrazioni versu lu Mari Niuri e suspittannuli di malvageria i mannau in esiliu luntanu da soterra. Comu staumu ricennu li Unni accuminciarunu ad attaccari i popolaziani ca sattruvavanu e confini di li territori di li Ostrogoti, come per esempiu li Alani. Hermanaric ciccau di oppunirisi a li Unni, ma a causa di 'n tradimentu di alcuni alliati vinni firutu a morti (mossi all'ita' di 110 anni), ed accussi senza lu gran re li Ostrogoti non arresisterunu all'avanzata di li Unni e furunu suttamisi. Tuttu chistu avvinia 'ntornu a lu 375.
Li Visigoti, scandati pi quantu successu a li Ostrogoti, addumannaru a lu mpiraturi Valenti di putiri passari u Danubbiu e stari nti li territori di la Moesia, Tracia e Dacia comu federati. Lu mpiraturi accettau a pattu ca li Visigoti adiffinissiru lu confinu danubbianu contru qualsiasi autra popolazioni lu vulia passari. Ma la situazioni stava iernu a peggiurari pirchi li Romani non funnevunu cibbu a sufficenza e li Visigoti non avianu mancu chiu oru pi pavari u mangiari ca accattavunu da li lucrusi ginirali romani. Du ginirali romani di numu Lupicinu e Massimu avianu saputu do molcuntentu di li Visigoti e do tentativu di ribellioni e allura ammitanu a banchettu, ca scusa d'ammazzallu, uno de capuriuni Goti, 'n certu Fritigen. Chistu, diffidannu di li Romani, si puttau na scorta pi tutta evenienza. Duranti u banchettu i suddati romani circundanu Fritigen pi ammazzallu ma i so uci allirtanu a scorta ca trasiu nto banchettu e u salvau. Doppu stu fattu tutti li Goti si ribbillarunu e accuminciarunu a saggheggiari tutti li terri, lu mpiraturi Valenti ca era nta Siria a fari a vera contri a li Parti, appene sappi dill'accadutu, s'arricugghiu l'esercitu e marciau contru a li Goti. Lu novi di Agostu do 378 davanti a la cittadi di Adrianopoli li Romani furunu scunfitti e u stissu Valenti pessi a vita. di stu mumentu in poi li Visigoti s'attruvarunu a contrullari i territori da Tracia e da Dacia.
Dopu la morti di Valenti, lu mpiraturi Grazianu annuminau comu cullega di lu orienti Teodosiu. Chistu arriorganizzau l'esercitu e attaccau nautra vota i Goti nto tentativu di ittalli fora di lu territuriu romanu. Ma doppu tanti scontri ne i Romani, ne i Goti arriniscirunu a aviri na vittoria netta e d'accussi Grazianu s'addiciriu, sutta la pressioni di n'invasioni de Vannali, di firmari 'n trattatu di paci. A quantu pari l'accordu stabbiliu ca li Goti aviaunu autorizzazioni di stari intra li cunfini romani e in canciu avianu a dari 'n certu numuru di suddati a lu mpiraturi. U trattatu di paci fi appoi cunfirmatu macari di lu mpiraturi di orienti, Valenti, ca ammitau a Costantinopuli Athanaricu, figghiu di Fritigern, re di li Goti, ca pi discrazia muriu duranti la visita [381 d.C]. Nonostanti a morti di Athanaricu li Goti arristanu fideli a Teodosiu e n'armata di 20.000 Goti u iutanu a scunfiggiri l'usurpaturi Eugeniu ca no frattempu avia ammazzatu Grazianu.
Li continiu guerri avianu stancatu e dicimatu li Goti e nto 395 ficiuru Alaricu re. Chistu chiamati tutti li nobbili a cunsigghiu addiciriu ca lu tempu da servitu era finutu e ca era magghiu ca li Goti attravussuru nautru territoriu unni viviri libberamenti. Accussi li Goti s'addiressuru vessu l'Italia e navota arrivati a Ravenna mannarunu ambasciaturi a lu mpiraturi Onoriu. A ntizioni de Goti era di stabilirisi di la Italia ma lu mpiraturi preoccupatu di avilli truppu vicinu ci uffriu i territori da Spagna o da Gallia. I Goti accittarunu l'offerta di lu mpiraturi ma duranti lu traggittu versu la Francia s'attruvanu davanti l'armata di lu ginirali Stilicone, soggiuru di lu mpiratuti, ca ci sbarrau a strata e li costringiu a turnari arreri. A stu puntu s'addiressuru versu Roma e nto 410 d.C. li Goti trasenu nta cittadi e a la spugghiarunu di tutti l'ori. Quindi ficiru marcia versu a Calabria cu l'intentu di sbarcari nta Sicilia e poi versu l'Africa, ma duranti la priparazioni de navi Alaricu muriu 410 d.C.. Pi vuricarlu li Goti deviarunu lu corsu do ciumi Busentu, vicinu Cusenza, scavarunu na fossa tanta ranni pi farici capiri lu re cu tutti l'ori e dopu ficiru turnari u ciumi nto so lettu. Pi evitari ca tastimoni putissiru arrivilari a posizioni da sepultura furunu ammazzati macari i schiavi ca ci travaghiarunu.
Ad Alaricu succiditti Athavulf ca turnau arreri versu lu nord Italia e si maritau cu Galla Placidia, figghia di lu mpiraturi Teodosiu. Subbutu attraversau l'Alpi e pigghiau pussessu di parti da Francia ammuttannu l'Alani e i Vandali versu a Spagna. Cunvintu di vuliri libbirari a Spagna di sti dui populi, s'addiriggiu versu Barcellona unni lassau tutti l'ori e patti di l'esrcitu e poi fici marcia versu u centru da pinisula Iberica. Prima di cumplitari a so opera fu assassinatu di Euervulf, 415. Dopu la so morti vinni fattu re Segeric ma fu vittima di na cungiura e fu ammazzatu. A stu puntu vinni fattu re Valia ca si distinsi pi curaggiu e all'occasioni prudenza. 'Nfatti Onoriu mannau u ginirali Custanzu cu na grossa armata versu la Spagna cu lu scopu di riscattari a schiavitu di so soru Galla Placidia e di puttari all'obbedienza i Visigoti. Arrivatu zinu e Pirenei, Custanzu arriciviu l'ambasciaturi di Valia pi fari n'accordu di paci. In canciu da paci i Visigoti ci arriturnarunu a soru all'imperaturi e ci davunu appoggiu militari. Rappacificatusi cu lu mpiraturi Valia attaccua nautra vota i Vandali ca stavunu saccheggiannu a Spagna ma prima ca arriniscissi a scunfiggilli, Bonuficiu, guvirnaturi di l'Africa e ncontrastu cu lu mpiraturi Valentianianu III, i chiamau in aiutu. I vandali arristanu nta l'Africa tra u 427 e 534.
Dopu la morti di Valia, 419, vinni fattu re Theodorid. Nto 439 u generali Eziu cu n'esercitu fattu di Romani e di Unni ciccau di scunfiggiri li Visigoti ma dopu na saggunusa battaglia, Theodorid e Eziu s'accurdanu pi rispabbiliri i termini di paci fatti tempu prima cu Valia. Nto 451 sutta l'avanzata di Attila re di li Unni, ca secunnu Iordanes fu cunvigiutu a nvadiri a Gallia di Gensericu, re de Vandali, pi miria contru e Visigoti, Romani e Visigoti si stringenu in allianza comunnata di Eziu. Secunnu Iordanes di st'allianza facevunu parti macari autri barbari: Franchi, Sarmati, Armoriciani, Liticiani, Burgundi, Sassuni, Ripariani, Olibrioni e autri tribbu di Celti e Girmani. L'autru scheramentu era furmatu di li Unni di Attila, li Ostrogoti cumannati di tri frati Valamir, Thiudimer e Vidimir e i Gepidi di Ardaric. L eserciti s'ancuntrarunu nte Campi Catalaunici e dopu nu iornu di saggunusi cumbattimenti li Visigoti e li Romani arriniscenu a firmari l'avanzata di Attila ma non a scunfiggirlu cumpletamenti. Tra l'autru u re de Visigoti, Theodorid mossi nto cumbattimentu e so figghiu, Thorismud, navota erreditatu lu cumannu, s'arricugghiu tutti i Goti e si ni tunnau a Tolosa pi pigghiari pussessu do regnu e evitari usurpazioni.
Ma la divisioni di Romani e Visigoti resi 'n gran vantaggiu a Attila ca s'addiressi versu u nord Italia e accumuncio' a sacchiggiari tutti i terri ca attravirsava. U so pinseri era di arrivari finu a Roma ma u Papa Liuni u ncuntrau vicinu Venezia e u cummingiu a ritirarisi do territoriu romanu 452. Attila pero tunnau a farisi minacciusi e penetrau nta Francia co scopu di scunfiggiri i Visigoti ma fu vinciutu do re Thorismud.
Nto 453 Thorismud mori e o so postu veni fattu re so frati, Theodorid II, ca arregna nzinu o 466. Duranti u so regnu i Visigoti appunu a fari a vera contru e Suavi ca savianu stabbilutu nto Portugallu e nta Galizia. Riciarius, ca era u so re, accumincia a scunfinare e a devastari i territori da Spagna e disprezzau macari l'invitu do re Theodorid a stari in paci nta so terra. Allura Theodorid organizzau n'allianza che Burgundi e fici na spedizioni pi scunfiggiri Riciarius. I dui eserciti si scuntrarunu vicinu a lu ciumi Ulbius e li Visigoti ebbiru a na grandi vittoria 456. D'accussi macari i Suavi furunu sutta o cuntrolli de Visigoti e Theodorid ci resi a possibilita di aviri 'n propriu capu.
Alla morti di Theodorid II succiditti u frati Eurich ca rignau nzinu o 485. Duranti stu periudu lu Mperu Romanu d'Occidenti sa truvava in difficulta a causa di continui scerri tra li generali e li mpiraturi ca purtarunua continui cangiamenti di li Mpiraturi. Sta situaziuni di dibulizza favuriu i Visigoti ca aumentanu u so cumannu supra alla Francia. A stu puntu Antemiu, novu mpiraturi d'occidenti ciccau di organizzari na spedizioni contru i Visigoti ma fu sconfittu 472.
Nto 475 u mpiratori Nepote fici comu Magister Militum Oreste ca sa ribbellau e numinau mpiraturi so figghiu Romulu Augustulu 476. Ma in Italia arrivau Odoacre a capu di diversi pupuli, Sciri, Eruli e Torcilingi, ca ammazzau Oreste, depuniu e mannau in esiliu Romulu Augustulu e si proclamau re ammantinennu assuggittata l'Italia nzinu o 493. Daccussi finiu la storia do Mpiru Romanu d'Occidenti, cu l'Italia nte manu di Odoacre, patti da Fancia e Spagna nte manu di Alaricu II re de Visigoti e figghiu di Eurich e l'Africa occupata de Vandali.
A stu puntu Iordanes finisci di parrari de Visigoti e accumencia a narrari di li Ostrogoti. Iddu cunta ca dopu la morti do re Hermanaric nto 375 o 376 i Visigoti lassanu a so terra pi diriggirisi dintra li territori romani. L'Ostrogoti invece arristanu assuggettati di li Unni e erunu cumannati di Vinitharius da famigghia Amal. Chistu pero s'arrifiutau di stari assuggittatu a li Unni e cu na parti de Goti attaccau e scunfiggiu lu pupulu di li Anti e si pigghiau a so terra. A stu puntu u re di li Unni, Balamber, non suppurtannu a spirtizza di Vinitharius, cu n'esercitu di Unni e Ostrogoti a iddu fedeli e cumannati di Gesimund, lu attaccau e lu scunfiggiu maritannusi cu na so niputi, Vadamerca. Cu stu matrimoniu lu re di li Unni si pigghiau u dirittu di rigniari supra tutti li Ostrogoti.
Dopu tanti anni dalla morti di Vinitharius u cumannu di li Ostrogoti fu pigghiatu di Hunimund, figghiu di Hermanaric. Chistu ebbi u meritu di scunfiggiri u Suavi. Doppu la so morti succiditti u fugghiu Thorismud, ca scunfiggiu i Gepidi ma sfurtunatamenti mossi cascannu do cavaddu 404. Cu la so morti li Ostrogoti arristarunu senza re pi quaranta anni, picchi u leggittimu eredi, fugghiu di Thorismud, Beremud, non vulennu stari assuggittatu a li Unni partiu co figghiu Veteric versu la Spagna de Visigoti, cumannati a ddu tempu do re Theodorid I. Ntornu o 445 Valamir, figghiu di Vandalarius 'n cucinu di Thorismud vinni fattu re. Valamir arrignau supra e Goti in concordia cu l'autri du frati, Thiudimer e Vidimer arrispittannu sempri lu vuliri di Attila a cui erunu assuggittati. Comu vistimu supra iddi partecipanu alla battaglia de Campi Catalaunici.
Cu la morti di Attila 453 accuminciau a dissoluzioni di lu mperru di li Unni a causa di la discordi ntra li so figghi. La situazioni s'aggravau quannu i Gepidi s'arribbellanu a li Unni e li scunfigginu in campu apertu pressu lu ciumi Nedau nto 454. A stu puntu la ribbellioni si stinniu a tutti li autri pupuli assuggittati a li Unni e parti di chisti si stabbilirunu nto territoriu di li Unni autri comu li Ostrogoti addumannarunu e poi arricivitturu da lu mpiraturi Marcianu lu cunsensu di putirisi stabbiliri nta Pannonia. Accussi Valamir si stabbiliu tra lu Ciumi Scarniunga e Aqua Nigra, Thiudimer vicinu u lagu Pelso e Vidimer nto menzu di iddi. Succiriu appoi ca li fagghi di Attila vulennusi vinnicari di la diserzionio di li Ostrogoti attaccanu attrasarta Valamir ca cu pirca omini arrinisciu a rispingiri l'attaccu. Nti stu stissu annu nti la curti do re Thiudimer nasceva Teodoricu, 454, figghiu do re e di na concubbina di nomu Erelieva.
Pocu tempu doppu, li tri re mannaru n'ambasciata o mpiraturi Marcianu, picchi i riali ca iddi arrivianu ogni annu addimuraunu a arrivari. Nudda risposta arrivau do mpiraturi. Allaru i Goti accumincianu a sacchiggiari l'Illiricu finu a quannu lu mpiraturi mannau n'ambasciata ca cunfirmava li riali annui e comu garanzia di paci ottenni de Goti Teodoricu comu ostaggium,461.
Novota fatta a paci cu li Romani i Goti accuminciaru a fari a vera che populi vicini pi grandiri u so territoriu. Accussi programmaru na spedizioni cuntra a li Sadagis ca stavunu nill'internu da Pannonia. Ma li Unni sapennu di sta mossa addicirenu di anticipari li Goti e puttari a vera nta so terra, ma stu tentativu falliu miseramenti. A stu puntu li Ostrogoti attaccanu li Suavi, ca abbitaunu attaghiu a la Pannonia, e ni scontru mossi lu re Valamir e lu cumannu passau a lu frati Thiudimer 470. Nto 472 Thiudimer pigghiau l'armi nautra vota contru li Suavi e approfittannu do Danubbiu agghiacciatu, u passau, e attrasarta attaccau i Suavi e li Alemanni e li scunfirgiu. In onori di la so vittoria lu mipiraturi ci turnau lu figghiu Teodoricu. Chistu, diciottinni ca era, addimustrau subbitu u so valuri e cu sei mila omini scinfiggiu i Sarmati e conquistau Belgradu.
Nto 473 Vidimer si cunsigghiau cu Thiudimer picchi i viviri stavunu accuminciannu a scarsiggiari e addicireru di puttari nu quartu di pupolazioni versu l'Italia. Vidimir si misi a capu di sta spedizioni e appena arrivatu in Italia lu mpiraturi Gliceriu ci cunsigghiau di irasinna nta Francia e di ncucchiarisi che Visigoti. D'accussi Vidimir u Giuvini, u pratri, Vidimir u Vecchiu no frattempu avia murutu, pigghiatisi i riali do mpiraturi s'addiressi versu li Visigoti. Nto frattempu Thiudimer attraversau a Sava, 'nvadiu Nis e stava marciannu versu versu Tessalonica ma prima ca putissi pigghiari a cittadi arrciviu n'ambasciata do mpiraturi ca in canciu di paci ci uffriva oru e ddi territori ca avia nto frattempu conquistatu. Fina la verra, Thiudimer prima di moriri ci uffriu u regnu o figghiu Teodoricu.
U mpiraturi Zenoni saputu stu fattu ammitau a Costantinopoli Teodoricu ca fu fattu Consuli nto 484 e in so onori fu eretta macari na statua. Mentri ca era a Costantinopoli addumannau a lu mpiraturi di lassallu pattiri versu l'Italia pi scunfiggiri Odoacre e libirari accussi u Sinatu e li cittadini romani. Zenoni accunsintiu e accussi nto 489 trasiu nta l'Italia che so Goti e doppu quasi cincu anni di verra scinfiggiu e poi ammazzau Odoacre,493. Navota addivintatu re di l'Italia si pigghiau comu miggheri Audefleda, figghia di Lodoin re de Franchi. Ma la so politica di allenzi che pupuli barbari cuntinuau cu l'intenzioni di mentiri in sicurezza u so duminiu. Theodoricu avia du figghi fimmini ginirati cu na concubina, Thiudigoto e Ostrogotho. A prima fu fatta maritari cu Alaricu re de Visigoti e di stu matrimoniu nasciu Amalaric507-531, a secunna fu data a Sigismund re di li Burgundi. Saputu ca ntra i Visigoti c'era 'n discendenti di li Amali, Eutharic, ca cumu vistimu era figghiu di Veteric, Theodoricu addiciriu di darici comu mugghieri Amalasuentha figghia so e di Audefleda. Poi mannau so soru Amalafrida, matri di Theodahad nta l' Africa pi dalla in matrimoniu a Herminefred, re di li Vandali.
Ma alla pulitica dilli allenzi Teodoricu affiancau macari a verra e prima di tuttu assuggittau l'Illiricu e stabbilizzua u cunfini Danubianu. Appoi fici a verra contru e Franchi ca alleggiu alleggiu stavunu ittannu fora da Francia i Visigoti guidati di Alaricu. Ma Alaircu mossi nto 531 e u figghiu Amalaric fu affiancatu di Thiudis, omu fidatu di Teodoricu, nzinu o 531 annu di la morti di Amalaric a causa di complottu organizzatu de Franchi. Accussi Thiudis tiniu la Spagna pi cuntu di Teodoricu finu alla so morti 548. A iddu successi Thiudugisclus ma arrignau su n'annu, 548-549. Doppu di iddu fu la vota di Agil 549-554 ma Athanagild, 554-567 s'arribellau causannu l'interventu de Bizantini.
Alla morti di Teodoricu 526, poi so vuliri fu fattu re Athalaric figghiu di Amalasuentha e Eutharic. Ma Athalaric avia appena deci anni e a reggenza fu pigghiata dalla matri. Sfurtuna vosi ca prima da maggiuri eta' Athalaric murissi e allaru Amalasuentha pi savvari lu regnu si maritau cu so cucinu Theodahad ca accussi addivintau re nto 534. Ma senza aviri riconoscenza pa muggheri e po regnu mannau in esilio e poi ammazzau Amalasuentha.
A stu puntu Giustinianu, mpiarturi di lu Orienti, mannua nta l'Italia Belisariu cu lu computu di vinnicari la morti di Amalasuentha e ripurtari Roma sutta lu dominiu Bizantinu. Belisariu lassata l'Africa e scunfitti li Vandali approdau nta Sicilia unni scunfiggiu na prima armata di Goti. Appoi passau u strittu scunfiggiu na secunna armata cumannata di Evermund, iennuru di Theodahad. Lu panicu si mpatruniu di li Goti e i ginirali sa ribbellarunu e ficiru re Vitigi nto 536 ca pi prima cosa fici ammazzaru Theodahad. Vitigi si maritau cu Mathesuentha figghia di Amalasuentha raffurzannu accussi u so dirittu di rignari e cuntinuau a verra cu Belisariu. Ma doppu 14 anni di verra cuntinua s'arrinniu e fu traspurtatu a Costantinopuli unni mossi nto 442. Mathesuentha fu maritata di Germanicu, cucinu di Giustinianu, ca patturiu 'n figghiu chiamatu macari iddu Germanicu.
Cu la scunfitta di Vitigi Iordanes fa finiri a storia de Goti.


text:
Lu Còdici Da Vinci
Lu Còdici Da Vinci è nu libbru pubbricatu ntô 2003 di nu scritturi miricanu chiamatu Dan Brown. Nta stu libbru iddu parra di còdici e siggreti.
Stu libbru eni famusu nta tuttu lu munnu. Finu ô 2006, cchiusssai di 60 miliuna di pirsuni s'accattarru na copia, ca lu fa addivintari unu dî chiù famusi libbra di tuttu lu munnu. Ci sù nu saccu di cosi nta stu libbru ca sù diffìcili di capiri, e eni diffìcili capiri quali sù li parti mmintati e quali sù li parti ca sù veri. Pi stu mutivu, li pirsuni pàrranu assai di stu libbru, e cci sù nu saccu di genti ca cerca sù internet la viritati e ca s'accatta àutri copi.
Lu libbru parra di nu gruppu riliggiusu chiamatu Opus Dei, n'artista famusu chiamatu Liunardu Da Vinci, e quarchi quatru famusu ca iddu pittau comu la Monna Lisa e L'ùrtima cena sù discritti nta stu libbru comu si avìssiru significati ammucciati.
Ntô 2006, fìciru macari nu firmi abbasatu supra a stu libbru. Ci sù attura famusa nta ssu firmi comu a Tom Hanks.


text:
Michelangilu Merisi di Caravaggiu
Michelangilu Merisi di Caravaggiu canusciutu simplicimenti cu lu nomu di Caravaggiu, (Caravaggiu o Milanu, 1571 - Portu Ercoli (Monti Argentariu), 18 di giugnettu 1610) fu unu dî pitturi italiani cchiù mpurtanti.
Dûn caràttiri scirrusu, viaggiau pi l'Italia, spissu pirchì custrettu e ricircatu doppu n'ammazzatina. Si rifuggiau a Malta unni fu numinatu cavaleri di Malta, ma macari cà appi probblemi. Fujennu pi na sciarria cu n'àutru cavaleri di Malta, stesi quarchi misi a Sarausa e a Missina tra lu 1608 e lu 1609. Murìu l'annu duoppu.


text:
19 di giugnettu
Dâ Wikipedia, la nciclupidìa lìbbira.
Abbinimenti[cancia | cancia la surgenti]
- 711: Roderic e li visigoti nta l'Iberia sunnu scunfitti di saracini di l'Africa sittintriunali.
- 939: Papa Stèfanu IX veni cunsacratu
- 1799: Li surdati napoleonichi ripigghianu la famusa petra di Rosetta, chiavi pâ diccifrazzioni dî girugghìffici eggizziani.
- 1870: Guerra francu-prussiana - La Francia addicchiara guerra â Prussia.
- 1948: Londra - Si rapinu li Olimpichi XIV.
Nati[cancia | cancia la surgenti]
- 1834: Edgar Degas, pitturi francisi di lu mprissiunismu
Morti[cancia | cancia la surgenti]
- 1374: Francescu Petrarca, littiratu talianu
- 1900: Umbertu I di Savoia, re d'Italia
- 1992: Paulu Borsellinu, maggistratu sicilianu anti-mafia


text:
Criveddu d'Eratòstini
Lu criveddu d'Eratostini è n'alguritmu pi prudùciri tutti li nùmmura primi nzinu a nu certu nùmmuru fissatu. Porta lu nomu di Eratòstini, nu cèlibbri matimàticu grecu dû terzu sèculu a.C..
Esempiu di applicazzioni dû criveddu[cancia | cancia la surgenti]
Suppunemu di vuliri truvari tutti li nùmmura primi nzinu a 100.
- Mittemu tutti li nùmmura di 1 a 100 nti na tabbella quatrata.
- Cuminzannu dû nùmmuru 2 cancillamu tutti li mùltipli di 2 tranni lu 2 stissu. Pirciò cancillamu, 4, 6, 8 e via dicennu
- A parti lu 1, lu primu nùmmuru chi nun è cancillatu è lu 3. Allura si cancèllanu tutti li mùltipli di 3 tranni lu 3 stissu, pirciò si cancèllanu lu 9, lu 15, e via dicennu
- A parti lu 1, lu primu nùmmuru chi nun è cancillatu è lu 5. Allura si cancèllanu tutti li mùltipli di 5 tranni lu 5 stissu, pirciò si cancèllanu lu 25, lu 35, e via dicennu
- A parti lu 1, lu primu nùmmuru chi nun è cancillatu è lu 7. Allura si cancèllanu tutti li mùltipli di 7 tranni lu 7 stissu, pirciò si cancèllanu lu 49, e lu 77.
- Siccomu nun ci sunnu nùmmura nun cancillati cchiù nichi dâ radici quatrata di 100 (chi è 10), ntâ tabbella ristaru tutti li nùmmura primi cchiù nichi di 100.


text:
Ha detto De Gasperi a tutti i divoti
Ha detto De Gàspere a tutti i divoti dàtemi u voto e non ci pinzate. Lu voto chi vua mi date lu paradiso vi l'accattate. Vi l'accattate ppe vitam aeternam jennu raminghi ccu na linterna. A ppe dispietto dei comunisti chi vonno a morte dei capitalisti. I capitalisti nui a ci vulemo si no a sso munnu cume suffremo? 'Bbiato chi soffre, a dissi Piu, di fare soffrire ci pienzo io. Vi fazzu fare na cura sto vierno ma se murite nun gghiate a lu infìerno. A lu infierno arrasusìa. meglio murire di checchisìa. Di checchisìa nun mora a nissuno supa na lunga cura e dijuno. Co'u dijunare sun fatti li santi no co 'u mangiari brutt'ignorante brutte ignorante ch' 'un capisciti chi mi parrati quannu 'un sapete. Quannu 'un sapete chillu chi fazzu m'avete a dire ca signu pazzu. Nun signu pazzu né testa di rapa ca pazzu è chillu chi volu lu papa. Lu papa ha ditto pòari pizzienti salvaci l'anima e tìraci i dienti. Tìraci i dienti ppe non mangiari tàppaci 'a vucca ppe non fumà. Io né li dienti l'aiu tirate e né la vucca m'aiu tappatu. Mi l'aiu lassata ppi cc'incantà avanzi di ziti ppe 'unn'accattà ppe 'unn'accattare nemmenu na sarda ppe penitenza rrobba si guarda. Quannu si guarda c'è l'abbundanza ca pu sperare e t'inchi la panza. T'inchi la panza asciutta si ti lamienti ssi farabuttu. Si farabuttu senza cuscienza a nnomu du papa ti bbenedicu. Ti bbenedicu gran populuni ca si legatu ccu su curdunu. Sii cristiane e statti cuntientu ti salvi l'anima e campi di viento.
Do Ha detto De Gàspere a tutti i divoti Sol Do dàtemi u voto e non ci pinzate. Lu voto chi vua mi date Sol Do lu paradiso vi l'accattate. Fa Do Vi l'accattate ppe vitam aeternam Sol Do jennu raminghi ccu na linterna. A ppe dispietto dei comunisti chi vonno a morte dei capitalisti. I capitalisti nui a ci vulemo si no a sso munnu cume suffremo? 'Bbiato chi soffre, a dissi Piu, di fare soffrire ci pienzo io. Vi fazzu fare na cura sto vierno ma se murite nun gghiate a lu infìerno. A lu infierno arrasusìa. meglio murire di checchisìa. Di checchisìa nun mora a nissuno supa na lunga cura e dijuno. Co'u dijunare sun fatti li santi no co 'u mangiari brutt'ignorante brutte ignorante ch' 'un capisciti chi mi parrati quannu 'un sapete. Quannu 'un sapete chillu chi fazzu m'avete a dire ca signu pazzu. Nun signu pazzu né testa di rapa ca pazzu è chillu chi volu lu papa. Lu papa ha ditto pòari pizzienti salvaci l'anima e tìraci i dienti. Tìraci i dienti ppe non mangiari tàppaci 'a vucca ppe non fumà. Io né li dienti l'aiu tirate e né la vucca m'aiu tappatu. Mi l'aiu lassata ppi cc'incantà avanzi di ziti ppe 'unn'accattà ppe 'unn'accattare nemmenu na sarda ppe penitenza rrobba si guarda. Quannu si guarda c'è l'abbundanza ca pu sperare e t'inchi la panza. T'inchi la panza asciutta si ti lamienti ssi farabuttu. Si farabuttu senza cuscienza a nnomu du papa ti bbenedicu. Ti bbenedicu gran populuni ca si legatu ccu su curdunu. Sii cristiane e statti cuntientu ti salvi l'anima e campi di viento.
ilDeposito.org non fornisce file o audio o registrazioni dei canti presenti ma ci limitiamo a segnalare altri siti dove è possibile ascoltare e/o scaricare i canti.
Link per ascoltare e/o scaricare il canto:
Indicazioni bibliografiche
AA.VV., Avanti popolo - Due secoli di popolari e di protesta civile, Roma, Ricordi, 1998
Condividi
Strumenti
Scheda del canto
Lo staff de ilDeposito.org non condivide necessariamente il contenuto, che viene inserito nell'archivio unicamente per il suo valore storico, artistico o culturale (maggiori informazioni).


text:
Nìuru
Lu nìuru è nu culuri ca prisenta arcuni diffirenzi suttili ntô significatu.
Culuri o luci[cancia | cancia la surgenti]
Lu nìuru pò èssiri difinutu comu la mprissioni visiva ca veni spirimintata quannu nudda luci visìbbuli junci l'occhiu. (Chistu 'n cuntrastu cu lu jancu, ca cummina tutti li culura dâ luci ca stìmulanu 'n manera aguali li tri tipi di ricittura sinzìbbuli ê culura.)
Li pigmenti c'assòrbinu la luci cchiutostu ca riflittìrilla, dùnanu locu a lu "nìuru". Nu pigmentu nìuru, tuttavia, risurta di na cumminazzioni di diversi pigmenti ca nzèmmula assòrbinu tutta la luci, d'ogni culuri. Siddu vennu mpigati li prupurzioni curretti di li tri pigmenti primari, lu risurtatu rifletti accussì picca luci di risurtari nìuru.
Chistu porta a dui discrizzioni dû nìuru ca pàrinu upposti ma ca sunnu cumprimintari. Lu nìuru è la mancanza di tutti li culura ca fòrmanu la luci, oppuru na cumminazzioni di cchiù culura di pigmenti. Vìdiri macari culura primari e pigmenti primari.
Usu, simmulismu e sprissioni virbali[cancia | cancia la surgenti]
'Nta lu Neoliticu era lu culuri cchiu usatu ntei pitturi rei caverni.
Ntô Munnu uccidintali, lu nìuru solitamenti è usatu cu na cunnutazzioni nigativa:
- Nu "jornu nìuru", 'n sti curturi, putissi rifirìrisi a nu jornu tristi o tràggicu.
- Asempiu : Lu sittèmmiru nìuru 'n Jurdania si rifirisci a nu misi 'n cui cintinara di pirsuni foru ucciduti.
- 'N sti curturi lu nìuru è spissu usatu ntâ pittura, ntâ littiratura e ntê firm p'evucari nu senzu di scantu o pi rapprisintari la morti
- Lu nìuru è spissu lu culuri dâ suffirenza o dû bìsitu; vìduvi e vìduvi solitamenti vèstinu di nìuru pi anni doppu la morti dû maritu, o dâ muggheri.
- La black comedy è na forma di cumeddia ca tratta argumenti murbusi ma mpurtanti.
Comu è gghiè lu nìuru pò aviri àutri significati
- Ntê tribbù Masai dû Kenya e 'n Tanzania, lu nìuru si è assuciatu ê nùvuli ca pòrtanu l'acqua, addivintannu nu sìmmulu dâ vita e dâ pruspiritati.
- Ntâ moda uccidintali, lu nìuru è cunziddiratu eliganti.
- Dìciri ca nu cuntu vancariu è "'n nìuru" signìfica ca lu cuntu 'n custioni nun havi dèbbiti.
- (èssiri "'n russu" signìfica mmeci aviri di li dèbbiti — ntâ cuntabbilitati tradizziunali, li mporti nigativi, comu li pèrditi, èranu scritti cu nchiostru russu, e li mporti pusitivi, comu li prufitti èranu scritti cu nchiostru nìuru.)
Nìuru pò macari èssiri usatu senza nnicari nu judizziu.
- Ntê discussioni, dìciri di na cosa ch'è janca e nìura, signìfica ca l'argumentu di cui si parra havi na carattirìstica dicutòmica.
- Lu nìuru spissu simmuliggia ammiguitati, sicritizza, e zoccu nun si canusci.
- Nu "pruggettu nìuru" è nu pruggettu risirvatu, comu la dicriptazzioni dû còdici Enigma, o upirazzioni sicreti dâ pulizzìa
- Arcuni urganizzazzioni sunnu chiamati "nìuri" quannu mantennu nu prufilu risirvatu, comu li Sucitati anònimi,e li sucitati sicreti.
- La prupaganna nìura è l'usu di parziali viritati o àutri strataggemmi pi cunfùnniri l'abbirsari.
- Nìuru è usatu spissu, ntâ curtura uccidintali, pi rifirìrisi a l'etnìi di peddi nìura. Pi maiuri dittagghi vìdiri Nìuri.
- Lu tèrmini "pirtusu nìuru" veni appricatu ê stiddi cullassati. Tali tèrmini è mitafòricu a lu stremu, pirchì picca prupitati di l'uggetti nìuri o dû vacanti assulutu, s'àppricanu a li purtusa nìuri. 'N ogni casu, la luci emisa a lu nternu di l'urizzunti di l'abbinimenti di nu purtusu nìuru nun pò sfujìrinni, quinni nu pirtusu nìuru nun pò èssiri assirvatu dirittamenti.
- Ntô càuciu l'àrbitri tradizziunarmenti vèstinu na casacca cumpretamenti nìura, macari siddu oi jornu li rèuli sunnu canciati e l'àrbitri nnùssanu divisi di diversi culura.
- Nta l'automubbilismu, na bannera nìura assignala ca unu certu pilota havi a ritiràrisi dâ cursa.
- Lu nìuru è noltri usatu dî banneri anàrchichi, a li voti divisi 'n diacunali cu n'àutru culuri pi nu maiuri simmulismu.
- Ntâ pulìtica tudisca, 'nìuru' veni usatu culluquiarmenti pi nnicari li partiti cunzirvatura CDU e CSU
- Nta l'antica Cina, lu nìuru, sìmmulu dû Nord e dû'Acqua, era unu di li cincu culura principali. Nun c'è arcunu significatu nigativu o pusitivu.
- Lu nìuru è lu culuri dâ bilia nùmmaru 8 nta nu jocu di biliardu. Ntô jocu dinuminatu "Padda 8", chista è l'ùrtima c'havi a èssiri mmucata, ma siddu accidintarmenti casca 'n na buca, ditèrmina la scunfitta istantània.
- Nu raffinatu specchiu nìuru è utilizzatu pi li pridizzioni (effittuati câ sfera di cristallu), e si cridi c'aiuta a vìdiri ntô munnu paranurmali senza ntirfirenzi e/o distrazzioni.
Cuurdinati dû culuri nìuru[cancia | cancia la surgenti]
Esadicimali = #000000 RGB (r, g, b) = (0, 0, 0) CMYK (c, m, y, k) = (0, 0, 0, 255) (canònicu) = (255, 255, 255, 0) (nchiostri idiali, sìntisi suttrattivi) = (255, 255, 255, 255) (registration black) HSV (h, s, v) = (0*, 0*, 0)
*(o quarsiasi àutru valuri)


text:
Compact Disc
Lu CD è nu suppòrtu circulàri cuncipìtu pi lu stuccàggiu di dati sutta na forma diggitàli.
S'apprisenta comu nu discu di plastica ê sfumatùri argintàti, di circa 12 cm di diàmitru. Li primi CD all'inìzziu di l'anni '80 erunu addibbiti â riproduzziòni diggitàli di musica. L'usu nti l'infurmatica si diffunnìu quarchi annu doppu.
Li dati dû CD sunnu liggiùti di nu raggiu laser, chi a sicunna di l'urientazzioni di specchia nciduti ntô discu dicudifica li bits mimurizzati ntô discu nti nu signali audiu o nti autru tipu di file.
'N infurmatica nu CD pò cunteniri 800 megabytes di dati. L'evoluzzioni tecnulòggica purtau a elabborari tra la fini di l'anni '90 e l'inizziu dû XXI sèculu àutri supporti chi s'apprisentanu di fora comu nu CD, ma chi hannu na struttura nterna diversa, e chi pònnu cuntèniri chiossai dati: lu DVD chi pò cunteniri nzinu a 8 Gigabytes e lu Discu Blu-Ray chi pò cuntèniri nzinu a 25 Gigabytes.


text:
Pruverbi siciliani
Sta vuci cunteni n'alencu di Pruverbi siciliani scrivuti sicunnu lu sicilianu standard.
Ìndici
A[cancia | cancia la surgenti]
- A bonu cavaddu nun cci ammanca sedda.
- A bonu cunigghiu nun màncanu tani, a bonu criatu nun manca patruni.
- A bonu ntinnituri picca palori.
- A cacaredda nun cci voli culu strittu.
- A cavaddu datu nun circari sedda.
- A cavaddu siccu Diu cci manna muschi.
- A chiantu di bagasci nun criditi e mancu a juramenti di latruni.
- A cui duna e a cui prumetti.
- A cui ti duna na cuddura nun cci addumannari na vastedda.
- A cui ti pò pigghiari chiddu ca hai, dacci chiddu ca t'addumanna.
- A cui vi parra di cuscenza spissu, nun cci criditi, vucàtici arrassu.
- A cunfissuri, mèdici e avvucati, si cci hà diri la viritati.
- A cursa longa lu bon cavaddu pari.
- A dda zita ca nun si' nvitatu nun attrovi seggia unni t'assetti.
- A dillu a mia pòviru afflittu, comu dicissi bona sira a 'n mortu.
- A facci irata teni la vucca sirrata.
- A gattu vecchiu surci tinnireddu.
- A l'ortu e a lu mulinu vacci matinu.
- A l'ùrtimu si cùntanu li peddi.
- A la calma, bunazza e letu jiri, ogni cuccheri sapi navicari.
- A la casa di l'appisu nun cci appèniri l'ugghialoru.
- A la casa di lu patruni ogni jornu è festa.
- A la limarra nun cci pò tacca.
- A la tàvula nun s'anvecchia.
- A la tàvula si mancia senza affruntu.
- A li corpi di marteddu si canusci la magagna.
- A li nozzi d'avaru attruvaticci.
- A li vicchizzi cutiddati.
- A locu di vadagnu fari detta.
- A locu unni nun si' canusciutu, comu si' vittu si' raffiguratu.
- A lu cantari l'aceddu e lu parrari lu ciriveddu.
- A lu fini si canta la Gloria.
- A lu malatu ca nun cc'è cura, vacci la sira quannu scura.
- A lu maniari la palitta si vidi siddu ni gratta.
- A lu paisi di l'orvi biatu ccu havi un occhiu.
- A lu peju nun cc'è fini.
- A lu pruvatu cchiù nun lu pruvari, ca cchiù provi cchiù tintu l'attrovi.
- A lu riccu nun ammàncanu amici.
- A lu riccu ricchizzi, a lu pòviru piducchi.
- A lupu vecchiu nun s'anzigna tana.
- A manu di prufissuri nun si perdi càusa.
- A misi ca nun tiri sordu nun dumannari quannu veni.
- A muru vasciu ugnunu si cci appoja.
- A nu minzugnaru nun ammàncanu scusi.
- A omu malu e donna senza unuri dacci sempri lu sò, làssali jiri.
- A paisi unni ca vai, comu vidi fari fai.
- A pignata ca vugghi nun cci ancùgnanu muschi.
- A quattru cosi crèditu nun dati, sirinitati di mmernu e nùvula di stati, amuri di donni e caritati di frati.
- A spizziali nun tastari, a firraru nun tuccari.
- A Taurmina quantu su' li muntati su' li pinnina.
- A tempu di carduni lu cuteddu servi a lu patruni.
- A tempu di china tutti li strunza nàtanu.
- A tutti cosi cc'è lu rimediu, fora di la morti.
- A un tintu cani bona cuda.
- A Zafarana cc'è lu malunatu, siddu nun chiovi è annuvulatu.
- Abballa mentri la furtuna sona.
- Accatta e pèntiti.
- Accatta e vinni quannu si' priatu.
- Accatta vigna di cui nun hà chiantatu, accatta casa di cui nun hà fabbricatu.
- Accatti di appisu e vinni d'ammazzatu.
- Accussì voli Diu: tu manci e iu talìu.
- Acqu'acqua ca la fatta nun pari.
- Acqua, cunzigghiu e sali, senza addumannatu nun n'hà dari.
- Acqua e suli fa lauri, acqua e ventu fa frummentu.
- Acqua davanti e ventu darreri.
- Acqua e focu, dacci locu.
- Acqua e focu, nun cci pigghiari mprisi.
- Acqua passata nun macina mulinu.
- Ad àrburu cadutu accetta accetta.
- Ad àrburu cadutu ugnunu curri e fa ligna.
- Ad àrburu siccu e càulu ciurutu zoccu cci faciti cc'è pirdutu.
- Ad ogni santu veni la sò festa.
- Addatta e chianci.
- Addevi lu scursuni dintra la mànica.
- Addùbbiti bagascia ccu menzu ovu.
- Agghiunci pipi a li càvuli.
- Agresta cc'è ntra la pastizza.
- Ajùtiti ca t'ajutu.
- Almenu ca nun pozzu accattari pattìu.
- Ama a cui t'ama e a cui nun t'ama làssalu.
- Ama l'amicu tò ccu lu vizziu sò.
- Amara a pecura ca a dari a lana.
- Amari a cui nun ama è tempu persu.
- Amatu nun sarai siddu a tia sulu pinzirai.
- Amici ca nun ti duna, parenti ca nun ti mpresta, fùili tutti comu la pesta.
- Amici e vadditi.
- Amicu ccu tutti e fidili ccu nuddu.
- Ammatti a lu curreri sgarrari la strata.
- Ammàtula t'allisci e fai cannola, cci voi vèniri bedda di natura.
- Ammàtula tu fai lu mussu a funcia, ca prima si travagghia e appui si mancia.
- Ammuccia ammuccia ca tuttu pari.
- Ammucciari lu suli ccu la riti.
- Amuri di mamma, sirvimentu di mugghieri e carizzi d'annamurata.
- Amuri e Signurìa nun ponnu stari 'n cumpagnìa.
- Amuri, prinizza e dinari nun si ponnu ammucciari.
- Amuri riturnatu è comu càvulu rivugghiutu.
- Amuri voli fatti e no palori.
- Aperta è la porta ppi chiddu ca porta.
- Àrburu ca nun fa ciuri e nun fa frutti, tagghiàtilu di sutta a quattru botti.
- Aria e tuppè e dinari nun cci n'è.
- Aricchia di mircanti, mussu di purceddu e spaddi di sciccareddu.
- Ariu nettu nun si scanta di li trona.
- Arridducìrisi 'n càjula e 'n cammisa.
- Arristasti vecchia 'n casa.
- Arrivannu li vecchi a certa etati, addivèntanu di novu picciriddi.
- Arrivau lu mulu a lu fùnnacu.
- Aspittari e nun viniri, jiri a tàvula e nun manciari, jiri a lettu e nun durmiri, sunnu tri cosi di muriri.
- Attacca lu sceccu unni voli lu patruni.
- Attizza liti ca ppi accordiu nun manca.
- Àudimi sòggira e sèntimi nora.
- Àutru cravacca e ju ferru.
- Àutru fici l'errori e ju lu chianciu.
- Avanti di canùsciri n'amicu ti poi manciari na sarma di sali.
- Avìa novantanovi mali e vinni vaddaredda e fici centu.
- Avisti l'alligrizza 'n sonnu.
B[cancia | cancia la surgenti]
- Bagi, bagasci e muli di carrozza, na bona juvintuti, trista vicchizza.
- Bannera vecchia unura capitanu.
- Batti lu bonu ca migghiura, batti lu tristu ca pijura.
- Batti lu ferru mentri ca è càudu.
- Bedda carta mi canta dintra un cannolu.
- Beni di furtuna, pàssanu comu la luna.
- Beni e mali, 'n cira pari.
- Bisogna prima masticari feli, cui voli doppu agghiùttiri lu meli.
- Bisogna suffriri lu statu prisenti ppi nun aviri lu mali avviniri.
- Bonu pilotu a la timpesta pari.
- Bonu studiu e bona cura càccianu e arrùmpinu mala vintura.
- Bonu tempu e malu tempu nun dùranu tuttu lu tempu.
- Bonu vinu, cavaddu e mugghieri, sapi ugnunu ca nun s'hà ludari.
C[cancia | cancia la surgenti]
- Càliti juncu ca passa la china.
- Cani c'abbaja assai ammùzzica picca.
- Cani ca dormi nun lu scuitari.
- Cani e pueti abbàjanu a la Luna.
- Canta ogni gaddu a lu sò munnizzaru.
- Carni fa carni, pani fa panza, vinu fa danza.
- Cappa di povir'omu nun pigghiari, ca ti la duna e appui la voli arreri.
- Càrzira, malatìa e nicissitati, ddocu si canusci lu cori di l'amici.
- Casa di lu suli nun è viduta, di lu mèdicu è spissu visitata.
- Cavaddu bonu si vidi a cursa longa.
- Cavaddu gastimatu cci luci lu pilu.
- Cavaddu grossu ti leva di lu fangu.
- Cavaddu schifiusu màuru mori.
- Cavaddu, spata, scupetta e mugghieri nun si mprèstinu vulinteri.
- Cc'è avvezzu lu lupu a li gridati.
- Cc'è cchiù jorna ca sasizza.
- Cci appizzasti lu sceccu e li carrubbi.
- Cci appizzavi lu ferru e lu carvuni.
- Cci dissi lu gadduzzu a la puddastra: tuttu lu munnu è comu casa nostra.
- Cci dissi lu Signuri a San Giuvanni: di li singaliati vardatinni.
- Cci dissi lu surci a li nuci: dàtimi tempu ca vi spirtusu.
- Cci hà fattu caddu e crusta.
- Cci hà pinzari Jinnaru quannu hà chiòviri.
- Cci voli lu ventu 'n cresia, ma no pp'astutari li cannili.
- Cci voli sorti e cci voli furtuna nzinu a lu stissu friìri di l'ova.
- Cci vonnu zucchi di milli cantara, ca lu focu di pagghia pocu dura.
- Cchiù picca semu e megghiu ni la passamu.
- Cchiuttostu sinnu ca ricchizza.
- Ccu cui nun ti pò fari dottu e riccu, nun ti fari né pòviru né sceccu.
- Ccu cui pràttichi t'arrissimigghiu.
- Ccu ddu ventu ca porta cernu e spagghiu.
- Ccu l'occhi chini e li manu vacanti.
- Ccu li fìmmini mancu lu diàvulu cci potti.
- Ccu lu gaddu o senza lu gaddu Diu fa lu jornu.
- Ccu lu tempu e ccu la pagghia ogni frutta si matura.
- Ccu lu vìnniri e l'accattari nun cc'è né amicu e né cumpari.
- Ccu parenti e ccu vicini nun cci accattari e nun cci vìnniri.
- Centu latri nun spògghianu un nudu.
- Centu manu Diu binidissi, ma fora di lu mè piattu.
- Centu ppi unu cui duna un dinaru.
- Cerca lu beni e aspetta lu mali.
- Chi cci manca l'oriu o la pagghia.
- Chiàcchiri e scatuli di lignu, lu munti dici nun mi mpignu.
- Chiaramunti, munti d'oru: ogni fìmmina vali un tisoru.
- Chidda è la bedda ca a lu cori piaci.
- Chiddu ca primu nasci primu pasci.
- Chiddu ca si simina s'arricogghi.
- Chissi chissi ca t'avissi.
- Chistu e nenti, m'è parenti.
- Cint'anni di amuri, un mumentu di sdegnu.
- Cint'anni di malincunìa nun ponnu pagari nu granu di detta.
- Citati ti civa e casali ti scasa.
- Ciumi ca duna acqua a dui vadduni, o l'unu o l'àutru a mancari ni veni.
- Cogghi l'ogghiu supra lu maccu.
- Comu havi la facci accussì havi lu cori.
- Comu lu cani di la vuccirìa, mortu di fami e lavatu di sangu.
- Comu mi canti ti sonu.
- Comu si campa accussì si mori.
- Contru a la furtuna nun vali sapiri.
- Cori cuntenti e li vèrtuli 'n coddu.
- Cori forti cunzuma la tinta sorti.
- Corna e vastunati cui l'havi si li porta.
- Cosi cuntati cridìtini mitati: siddu menu ni criditi, megghiu faciti.
- Cosi ppi forza nun hannu valìa.
- Crìscinu l'anni e crìscinu li malanni.
- Cui a spranza d'àutru la pignata metti nun si scanta di lavari li piatti.
- Cui àbbita, àbbita, e cui nun àbbita mori.
- Cui ad àutru anzigna, acquista cchiù sapiri.
- Cui ad ogni dittu cridi ed è currivu, comu pigghiassi l'acqua ccu lu crivu.
- Cui ammuccia zoccu fa, è sinnu ca mali fa.
- Cui arrisorvi nun mori.
- Cui arriva primu macina a lu mulinu.
- Cui arrobba fa un piccatu, ni fa centu cui è arrubbatu.
- Cui arrobba ppi manciari nun fa piccatu.
- Cui bedda voli pariri tanti vai hà patiri.
- Cui bonu si vardau, bonu s'attruvau.
- Cui nun accatta e nun vinni, nun acchiana e mancu scinni.
- Cui ama Diu campa filici.
- Cui arrobba fa un piccatu e cui è arrubbatu ni fa centu.
- Cui assai avvrazza nenti stringi.
- Cui assai voli nenti havi.
- Cui bedda voli pàriri, peni e vai havi a suffriri.
- Cui bonu attacca megghiu sciogghi.
- Cui camina nun strazza quasari.
- Cui campa, tutti li festi l'annu vidi.
- Cui cancia la vecchia ppi la nova, peju attrova.
- Cui casca e si spingi nun si chiama cascata.
- Cui casca 'n puvirtati perdi l'amicu.
- Cui cchiù spenni menu spenni.
- Cui cerca parenti cerca corna.
- Cui d'invidia campa dispiratu mori.
- Cui di li robbi d'àutru si vesti prestu si spogghia.
- Cui di libbirtati è privu odia d'èssiri vivu.
- Cui di natura nasci niari nun pò.
- Cui di sceccu fa cavaddu lu primu càuci è lu sò.
- Cui di vinti nun sapi, di trenta nun fa, di quaranta nun hà fattu e nun fa.
- Cui dintra lu murtaru l'acqua pista, ccu li stizzi si vagna e stancu arresta.
- Cui dintra metti, fora caccia.
- Cui disìa e cui sfrazzìa e cui mori disiannu.
- Cui disìa lu mali d'àutru lu sò è vicinu.
- Cui disprizza accatta.
- Cui è malu, malu penza.
- Cui è minnali sta 'n casa sò.
- Cui è picciutteddu nun è puvireddu.
- Cui è prena hà figghiari e chiddu ca havi hà pajari.
- Cui duna pani a cani stranu perdi lu pani ccu tuttu lu cani.
- Cui fa cridenza senza aviri pignu perdi la robba, l'amicu e lu gnegnu.
- Cui fa lu vilenu, la prima tazza è la sò.
- Cui fa mbrogghi e li sbrogghia nun si chiama mbrugghieri.
- Cui fa spisi grassi fa tistamentu màuru.
- Cui fida in Diu nun peri mai.
- Cui havi cchiù sali conza la minestra.
- Cui havi facci si marita.
- Cui havi libbirtati la tinissi cara: ca ju la persi ppi la mè mala cura.
- Cui havi lingua arriva a Roma.
- Cui havi lu lupu ppi cumpari purtassi a lu cantu nu cani.
- Cui havi na mala donna ppi cumpagna havi lu priatoriu e a stu munnu.
- Cui havi nimicizzia nun dormi.
- Cui havi picca dinari sempri cunta e cui havi bedda mugghieri sempri canta.
- Cui havi putìa aperta nun mi gabba.
- Cui joca sulu mai si ncagna.
- Cui la fa l'aspetta.
- Cui leva lu dinaru a lu nutaru cci leva lu pani a li sò figghi.
- Cui lìbbiru pò stari nun s'ancatina.
- Cui lìbbiru pò stari nun si facissi ncantari.
- Cui mali fa mali aspetta.
- Cui mali fa la sò peddi vasta.
- Cui mancia crisci, cui nun mancia sparisci.
- Cui mancia fa muddichi.
- Cui mancia sulu a dui anchi s'affuca.
- Cui manìa nun pinìa.
- Cui mi vidi m'addumanna chiddi.
- Cui mori paga a tutti.
- Cui muta locu muta vintura.
- Cui n'appi n'appi cassati di Pasca.
- Cui nasci tunnu nun mori quatratu.
- Cui nesci arrinesci.
- Cui nqueta ad àutri ccu manera trista ad iddu stissu pricìpita e mulesta.
- Cui nun è letu d'iddu stissu nun è letu d'àutru.
- Cui nun hà ricotu pècuri a st'ura, nun ricogghi né pècuri né lana.
- Cui nun perdi a stu munnu assai vadagna.
- Cui nun sapi l'arti chiudi la putìa e cui nun sapi natari s'annea.
- Cui nun ti canusci caru t'accatta.
- Cui paga la sira, è francu la matina.
- Cui paga lu pisci avanti si lu mancia fitenti.
- Cui pati gilusìa arrùsica favi e cui havi raggia di cori mancia nivi.
- Cui pati ppi amuri nun senti duluri.
- Cui pècura si fa, lupu si mancia.
- Cui perda cappa e ricùpira mantu nun perdi tantu.
- Cui perdi ppi justizzia la mugghieri curnutu affattu nun si pò chiamari.
- Cui picca avi caru teni.
- Cui piggghia primu nun è gabbatu mai.
- Cui porta 'n gruppa è cacciatu di sedda.
- Cui pò fari e nun fa campa scuntenti e va cunnannatu a li peni di lu nfernu.
- Cui ppi figghi e niputi si sfazza pozz'èssiri pigghiatu ccu na mazza.
- Cui pràttica ccu zoppi a l'annu zuppìa.
- Cui preggia e nun paga nun si chiama priggirìa.
- Cui primu dissi donna nti stu munnu quantu era megghiu assai ca dicìa dannu.
- Cui pùnciri si senti nesci fora.
- Cui scappa la cunta.
- Cu picca parrau,mai si pintiu.
- Cui scecchi caccia e fìmmini cridi, facci di paraìsu nun ni vidi.
- Cui servi a pòpulu e a Signuri mancia di l'ùrtimu ed è appisu ntra li primi.
- Cui sfurtunatu nasci accussì mori.
- Cui si marita sta cuntenti un jornu, cui ammazza un porcu sta cuntenti un annu.
- Cui si pigghia ppi doti la mugghieri dulurusu fa lu sò campari.
- Cui si preja di capiddi e denti si preja di nenti.
- Cui si scusa senz'èssiri dumannatu, iddu stissu s'accusa.
- Cui si vardau si sarvau.
- Cui sparti havi la megghia parti.
- Cui sputa a l'aria cci torna 'n facci.
- Cui strigghia lu sò cavaddu nun si chiama carusu.
- Cui suspira nun è cuntenti, cui santìa nun hà dinari; cui di vecchi s'annamura, si la pinna la vintura.
- Cui t'accarizza cchiù di quantu soli, o t'hà ngannatu o ngannari ti voli.
- Cui tant'àutu lu sò carru teni, tantu cchiù prestu la pinnina pigghia.
- Cui tantu si fidau arristau ngannatu.
- Cui tarda e nun manca, nun si chiama mancaturi.
- Cui tardu arriva attrova l'ossa.
- Cui tardu arriva tristu alloggia.
- Cui tasta nun spinna.
- Cui tempu aspetta tempu perdi.
- Cui ti voli beni ti fa chiànciri e cui ti voli mali ti fa arrìdiri.
- Cui travagghia a mànnira mancia quagghiata.
- Cui travagghia nun vadagna.
- Cui troppu la stira, prestu la spezza.
- Cui va a la festa senza lu tarì, va ccu na dogghia e ritorna ccu tri.
- Cui va a ligna a mala parti si li nesci 'n coddu.
- Cui varda lu tempu mori pòviru.
- Cui veni appressu cunta li pidati.
- Cui voli puisìa vinissi 'n Sicilia.
- Cui voli tila simina linu.
- Cui vunta vara.
- Culu ca mai vitti vraca, quannu li vidi tutti si li caca.
- Cuntenti e gabbatu.
- Cunti spissu, amicizzia longa.
- Cura, scrittura e firmatura sunnu li vardiani di la casa.
- Cuscenza lesa fa l'omu timurusu.
- Custau caru lu figghiu parrinu.
D[cancia | cancia la surgenti]
- D'ammasciaturi m'attruvavi zitu.
- Dammi sorti e jèttami a mari
- Dari ppi dari ntra parenti e strani, la cammisa va cchiù di lu jippuni.
- Dda casa ca nun c'è omu nun hà nomu.
- Ddu donu ca ni duna la natura ni lu purtamu dintra la sipurtura.
- Ddu santu ca hà pruvidutu hà pruvìdiri.
- Detti e mugghieri dintra stu munnu cui nun ni voli nun n'havi.
- Di ciumi mutu pàssacci luntanu, ma quannu grida pàssilu sicuru.
- Di cui sunnu li figghi si l'annaca.
- Di Diu e di li vicini nun ti poi ammucciari.
- Di jornu 'n jornu s'inguaggia ssa zita.
- Di la rosa ni nasci la spina e di la spina ni nasci la rosa.
- Di la vucca a lu nasu nun si pò sapiri la viritati.
- Di li nimici nun pigghiari cunzigghiu.
- Di lu dittu a lu fattu cc'è 'n gran trattu.
- Di lu mali spissu ni nasci lu beni.
- Di lu malu pagaturi o oriu o pagghia.
- Di lu mortu si n'havi na vota, ma di lu vivu sempri.
- Di lu nimicu nun pigghiari cunzigghiu.
- Di lu pizzu si canusci lu marvizzu.
- Di mali robbi su' vistutu.
- Di na figghia ni fai centu jènniri.
- Di nu cani mutu e di n'omu ca nun parra stàticci arrassu e jittàticci terra.
- Di nvernu ogni ficateddu di musca è sustanza.
- Di mbriachi, di pazzi e di spirdati stàtini arrassu ducentu pidati.
- Dici la mama Rocca, si guarda e nun si tocca.
- Dicìticci a la zita ca si spara, giacchì lu matrimoniu sfallìu.
- Dinari e santitati cridìtini mitati.
- Dintra li tempi filici s'attròvanu amici, dintra li calamitati nun spìanu comu stati.
- Dintra nu biccheri d'acqua t'anniasti.
- Discursu fattu a tàvula mai si pigghia: hà arristari sutta la tuvagghia.
- Disìa beni a lu tò vicinu, ca quarchi ciàuru ti ni veni.
- Diu a cui voli beni manna cruci e peni.
- Diu manna lu friddu sicunnu li lani.
- Diu manna viscottu a cui nun havi ganghi.
- Diu ni scanzi di li calamitati, d'òmini spani e fìmmini varvuti.
- Diu ti scanzi di malu vicinu e di principianti di viulinu.
- Donna senza unistati nun fa mai bedda.
- Donni e cavaddi, pìgghiali di li vicini.
- Doppu ca Jaci s'arsi nivicau.
- Doppu cuntintizza veni morti.
- Doppu lu fattu lu cunzigghiu è vanu.
- Dormi patedda ca lu granciu vigghia.
- Dui cosi nun potti addrizzari lu Signuri: cucuzzi longhi e testi di viddani.
- Dui re dintra nu regnu e dui cori dintra nu pettu, stari nun ponnu mai 'n paci e uniti.
- Dui tizzuni astutati nun ponnu appiccicari.
- Dùnami n'arti e nun mi dari parti.
- Duru ccu duru nun fàbbrica muru.
E[cancia | cancia la surgenti]
- È bona donna chidda ca nun parra.
- È bona la lavata di ventri?
- È cchiù lu nolu di la mircanzìa.
- E chi mi servi a mia l'amari tantu, ca zappu a l'acqua e siminu a lu ventu!
- E cui ti pari ca dormi e riposa, chiddu porta la cruci cchiù gravusa.
- E d'unni vaju ju, lu mari vota, dissapita si fa l'acqua salata.
- È fatta l'agghiotta.
- È megghiu fora ntra lampi e surruschi ca stari dintra a scutulari ciaschi.
- È megghiu na brunetta grazziusa ca na janca dissapita.
- È megghiu n'òpira nun l'accuminciari ca accumincialla e appui nun la finiri.
- E n'hà manciatu, vucca mia, pastizzi! Ed ora t'addubbi a ramurazzi.
- È persu l'ogghiu santu a li Judei.
- È veru ca l'arrubbari è santu e giustu, ma no ntra nuatri latri.
- È veru ca lu fuìri è virgogna, ma è sarvamentu di vita.
- È veru ca quattr'occhi fannu vista, ma sempri è bonu l'ajutu di costa.
- E siddu peju nun è chistu nun è nenti.
- È tanta la mè rètica furtuna, ca siddu vaju a lu nfernu arrestu fora.
- E tuttu oru nun è chiddu ca luci.
- E unni mai si ntisi, viddanu gintili e marinaru curtisi?
- Ed è lu sali e fa vermi! Penza chi voli fari lu furmaggi!
- Èssiri amicu di li cani e di li gatti.
- Èssiri lu gnuranti e la morti.
- Èssiri lu sicchiu e la corda.
- Èssiri nun si po', cchiù di na vota.
- Èssiri pani duru e cuteddu ca nun tagghia.
F[cancia | cancia la surgenti]
- Fa beni a la gatta ca ti gratta.
- Fa beni e gabba a tutti.
- Fa beni e nun vardari a cui.
- Fa beni e scurdatillu, fa malu e pènzacci.
- Fa comu poi siddu nun poi fari comu voi.
- Fa dui facci comu Lintini.
- Fa l'arti ca sai, si nun arricchisci campirai.
- Fa zoccu hà fari, li fatti d'àutru nun vardari.
- Fàbbrica e liti nun finìscinu mai.
- Fàbbrica nti li strati, ncigneri e architetti 'n quantitati.
- Facci di sdineja dèbbiti.
- Facci senza culuri, o fintu, o tradituri.
- Facemu cuntu ca chioppi e scampau e la nostra amicizzia finìu.
- Facemu cuntu ca fu lignu e s'arsi e la propia sò cìnniri si persi.
- Facci ca nun è vitta è disiata.
- Falla comu voi sempri cucuzza è.
- Fari a cui figghi e a cui figghiastri.
- Fari la varva di stuppa.
- Fatti la nòmina e va' cùrchiti.
- Fici un viaggiu e dui sirvizzi.
- Fidi ni sarva, no lignu di varca.
- Figghiau la muntagna e fici un surci.
- Fìmmina ca t'avvrazza e stringi, o t'ha tinciutu o cerca mi ti spingi.
- Fìmmina di tilaru, gaddina di puddaru e trigghia di Jinnaru.
- Fìmmina e burritta, tènila stritta.
- Fìmmina senza amuri è ciuri senza uduri.
- Fora cani e picciotti.
- Forti burrasca, pocu dura.
- Forti malincunìa, forti cuvernu.
- Friquenta chiddi megghiu di tìa e appìzzacci li spisi.
- Fudda e mala vìnnita.
- Furia di capitanu novu.
- Futti, futti, ca tantu Diu pirduna a tutti.
G[cancia | cancia la surgenti]
- Gaddina vecchia fa bonu brodu.
- Gaddina ca camina porta la vozza china.
- Gatta ca nun pò arrivari a lu primuni dici ca feti.
- Gatta pisciarola fa li figghi orvi.
- Gàudiu di fora e trìvulu di casa.
- Geniu e cùrchiti 'n terra.
- Geniu fa biddizza.
H[cancia | cancia la surgenti]
- Hà vittu lu voi? Né jancu né nìuru.
- Hai la facci a prova di bumma.
- Hai lu setti di mazzi ncasciatu.
- Hai nu mali, dillu a tutti.
- Haju fattu la minestra ppi li gatti.
- Haju la minchia malamparata, la mannu a caccia e mi veni firuta.
- Haju nu cori di sceccu e nu cori di liuni.
- Haju nu maritu c'annavanza, c'accatta a quattru scuti e vinni a n'unza.
- Haju suffrutu li vai di lu linu.
- Haju tanta racina appisa ca mi casca lu tettu di la casa.
I[cancia | cancia la surgenti]
- Iddiu ni scanza di mali vicini e di livata d'òmini dabbeni.
- 'I cosi cch'e cosi, e i ciaramiri supra i casi.
J[cancia | cancia la surgenti]
- Jochi ccu dui favi e na luppina.
- Ju dinari vogghiu e no cunzigghiu.
- Ju macari ca t'amu e ti portu rispettu mai mi scordu chiddu ca m'hà fattu.
- Ju ppi tia nun pagavi mammana.
- Jùnciti ccu li megghiu di tia e facci li spisi ppi la vìa.
- Jurnata rutta, pèrdila tutta.
- Juvintuti disurdinata fa vicchiania tribbulata.
L[cancia | cancia la surgenti]
- L'acidduzzu nti la caggia nun canta ppi amuri, canta ppi raggia.
- L'acqua e la morti, aspèttila ca veni.
- L'acqua ntra Austu duna ogghiu, meli e mustu.
- L'amici si canùscinu a li tempi di lu bisognu.
- L'amicu veru servi a li bisogni.
- L'amuri è comu lu citrolu, accumincia duci e appui finisci amaru.
- L'amuri è misuratu: cui lu porta l'havi purtatu.
- L'anni pàssanu supra di nui.
- L'àrburu mentri è tènniru s'addrizza.
- L'àrburu picca e la rama arricivi.
- L'arma a Diu e la robba a cui aspetta.
- L'avaru quannu avara, avara tuttu.
- L'occhiu di la sarausana fa nèsciri li serpi di la tana.
- L'occhiu di lu patruni ngrassa lu cavaddu.
- L'omu anvecchia cchiù ppi li pinzeri ca ppi l'anni.
- L'omu ca havi dinari e l'amicizzia nun temi la justizzia.
- L'omu ca nun arrispunni a prima vuci è sinnu ca dda cosa nun cci piaci.
- L'omu ca nun si fa li fatti soi ccu la lanterna va circannu vai.
- L'omu ca si marita nasci e mori.
- L'omu ca teni fidi a li bagasci, perdi l'arma, lu corpu e mpuvirisci.
- L'omu di la sò casa trascuratu, succedi spissu ca mori curnutu.
- L'omu di vinu nun vali un carrinu.
- L'omu diunu havi lu diàvulu 'n culu.
- L'omu fintu, eccu lu ritrattu: lu meli 'n vucca e lu diàvulu 'n pettu.
- L'omu quannu nesci di la porta lu cori si lu fa quantu na sporta.
- L'omu senza dinari siddu camina cumpari mortu doppu na simana.
- L'omu senza furtuna va sempri a la piduna.
- L'omu sullìcitu nun mori puvireddu.
- L'uccasioni fa l'omu latru.
- L'unuri ca si perdi nti un minutu, nti cint'anni nun è ricumpinzatu.
- La carni di l'omu si mancia ccu lu meli.
- La casa leggia ìnchila di spini.
- La cira squagghia e lu santu nun camina.
- La còllira di la sira sàrvala ppi la matina.
- La cuda è la cchiù forti di scurciari.
- La cursa di lu sceccu ti facisti.
- La fami è bagascia e latra.
- La fami fa nèsciri li serpi di la tana.
- La frevi abbatti lu liuni.
- La gaddina chi hà fattu l'ovu nun si chiama cchiù puddastra.
- Lu gilusu mori curnutu.
- La leta maritata arrassu di sòggira e cugnata.
- La lingua nun havi ossu e arrumpi l'ossu.
- La lingua va unni lu denti doli.
- La luntananza nun cunzuma amuri.
- La mala erva sempri va avanti.
- La massara cerni e mpasta, ma lu furnu conza e vasta.
- La matinata fa la jurnata.
- La megghiu parola è chidda ca nun si dici.
- La mugghieri d'àutru sempri pari cchiù bedda.
- La paci di lu cori vali cchiù di li ricchizzi di lu munnu.
- La pignata 'n cumuni nun vugghi mai.
- La stizzera cuntinua percia la petra.
- La suggizzioni è peju di na cutiddata'.
- La troppu cunfidenza fa pèrdiri la crianza.
- La vacca quannu è vecchia mai si coci.
- La viritati va' 'n summa comu l'ogghiu.
- La vurpi ca nun pò arrivari a la racina va' dicennu ca è àvura.
- La vutti china e la mugghieri mbriaca.
- La zara è a cui tocca.
- Lassa purtari lu mustazzu a lu gattu.
- Lassau dittu la pòvira nanna: lu risu ccu li vai vannu a vicenna.
- Lavari la testa a lu tignusu.
- Li beni di furtuna càncianu ccu la luna.
- Li corna sunnu comu li denti: dòlinu quannu spùntanu ma appui sèrvinu ppi manciari.
- Li cosi longhi addivèntanu serpi.
- Li cosi vecchi mòrinu 'n casa di lu pazzu.
- Li difetti di la zita s'ammùccianu ccu la doti.
- Li disgrazzi mei sunnu tantu spissu ca chiddi d'àutru mi pàrinu spassu.
- Li fìmmini quarchi vota dìcinu lu veru, ma nun lu dìcinu 'nteru.
- Li gattareddi hannu aperti l'occhi.
- Li megghiu parenti sunnu li spaddi.
- Li mura nun hannu aricchi e sèntinu.
- Li palori sunnu comu li cirasi, una ni pigghi e ni vèninu centu.
- Li picciriddi hannu a parrari quannu piscia la gaddina.
- Li robbi na vota usati pèrdinu prezzu cchiù di la mitati.
- Li vai di la pignata li sapi la cucchiara.
- Li veri amici e li veri parenti sunnu li quattru tarì ccu l'ali janchi.
- Libbirtati e saluti cui l'havi: è riccu e nun lu sapi.
- Loda lu mari e tèniti la terra.
- Lu bonu nomu vali cchiù di li ricchizzi di lu munnu.
- Lu bonu pagaturi è patruni di la vurza d'àutru.
- Lu bonu pannu nzinu a la pezza, lu bonu vinu nzinu a la fezza.
- Lu celu e la terra l'hà juratu, nun si fa cosa ca nun s'hà saputu.
- Lu corvu ppi li tanti pinzeri anniricau.
- Lu culu ca arrobba la cammisa.
- Lu curnutu quannu nun mancia cci màncianu li corna.
- Lu cuteddu arrivau a l'ossu.
- Lu cuviu fa li corpa e nun è timutu.
- Lu diàvulu nun è tantu bruttu ppi quantu si dipingi.
- Lu dinaru fa cantari a l'orvi.
- Lu dottu a pedi e lu sceccu a cavaddu.
- Lu ferru mentri è càudu si stira.
- Lu fìngiri è bedd'arti, l'amari è curtisìa.
- Lu focu vicinu a la linazza sùbbitu appigghia.
- Lu friddu, la mistizzia e lu pinzeru sunnu nimici di lu corpu umanu.
- Lu gabbu arriva e la gàstima no.
- Lu granciu dici a la tartuca c'havi li pedi storti.
- Lu jimmirutu ammenzu di la vìa nun si vardava lu jimmu c'avìa.
- Lu jornu nun ni vogghiu e la sira spardu l'ogghiu.
- Lu latru è boja e lu rubatu appisu.
- Lu lignu stortu lu focu l'addrizza.
- Lu lupu di mala cuscenza zoccu òpira penza.
- Lu malu ferru si ni va a la mola.
- Lu malu pagaturi e l'usuraju si jùncinu prestu.
- Lu malu passu pàssilu prestu.
- Lu manciari senza vìviri è comu l'annuvulatu senza chiòviri.
- Lu mèdicu c'insigna ciucculata e baccalaro ê picciotti schietti.
- Lu megghiu mali è lu menu mali.
- Lu minzugnaru hà aviri bona mimoria.
- Lu minzugnaru nun è crittu mai.
- Lu munnu assai prumetti e nenti duna.
- Lu munnu è scala: cui scinni e cui acchiana.
- Lu panaru siddu nun s'inchi si vagna.
- Lu patiri fa spirtiri.
- Lu picca m'abbasta, l'assai mi superchia.
- Lu picuraru vistutu di sita, sempri feti di latti e di lacciata.
- Lu piru quannu è chiumputu casca sulu.
- Lu pisci feti di la testa.
- Lu porcu sempri jànniri si nzonna
- Lu riccu è riccu ppi lu bonu bon'è, lu pòviru è pòviru ppi lu chistu ch'è?
- Lu saccu di cch'è chinu spanni.
- Lu santu è di màrmuru e nun suda.
- Lu sazziu nun cridi a lu diunu.
- Lu sceccu lu purtau e lu sceccu si lu manciau.
- Lu sceccu tannu arragghia, quannu voli l'oriu o la pagghia.
- Lu Signuri chiudi na porta e grapi un purticatu.
- Lu Signuri duna viscotta a cui nun havi ganghi.
- Lu sinatu si sciarrìa e mastru Accurziu va' carziratu.
- Lu superchiu arrumpi lu cuverchiu.
- Lu tempu persu nun è di nuddu.
- Lu travagghiu d'àutru nun si senti.
- Lu vadagnu arrisvigghia lu vurdunaru.
- Lu vadagnu di la bedda si ni va a jachettu.
- Lu veru surdu è chiddu ca nun voli sèntiri.
- Lu viddanu nascìu cchiù prima di lu Signuruzzu.
- Lu viddanu siddu avissi un trisoru 'n coddu sempri havi l'occhi di mitaddu.
- Lu vinu sia bonu, la tazza sia di lignu.
- Lu vizziu appigghia comu amenta.
- Lu voi ca dici curnutu a lu sceccu.
- Lu voi ppi li corna e l'omu ppi la palora.
- Lu voi nun parra, c'havi la lingua grossa, ma siddu parrassi gran cosi dirrìa.
- Lu vucciri vannìa la carni ca havi.
- Luntanu d'occhi, luntanu di cori.
M[cancia | cancia la surgenti]
- M'hai fattu vìdiri li stiddi di menz'jornu.
- Ma siddu ppi sorti stu pedi camina, tradituri vardàtivi la vita.
- Macari siddu dintra lu cantaru tu pischi, pigghi trigghi e linguati li cchiù vaschi.
- Magara cerca para e latruni cumpagnuni.
- Mali nun fari, scantu nun aviri.
- Mancia sanu e vivi malatu.
- Manna cui voli e cui nun voli manna.
- Mariti, mariti c'abbenti, ti menti a lu caternu di li vai.
- Matrimoni e viscuvati di lu celu sunnu calati.
- Mbriachi e picciriddi Diu l'ajuta.
- Mè patri si chiama cucciddatu e ju moru di fami.
- Mèdicu piatusu fa la chiaja virminusa.
- Megghiu accatta 'n diàvulu cint'unzi e no nu minnali cincu grana.
- Megghiu accordiu magru ca sintenzia grassa.
- Megghiu aviri un maritu nipitedda ca un garzu mpiraturi.
- Megghiu pani e cipudda a la tò casa ca 'n casa d'àutru na cena sfrazzusa.
- Megghiu dogghia di urza e no dogghia di cori.
- Megghiu fuìri ccu unuri ca arristari ccu virgogna.
- Megghiu oggi l'ovu ca dumani la gaddina.
- Megghiu nvidiatu riccu ca fallutu cumpassiunatu.
- Megghiu mòriri ca mali campari.
- Megghiu mòriri e lassari ca mòriri e disiari.
- Megghiu na vota arrussiari ca centu voti agghiarnari
- Megghiu picca gòdiri, ca assai trivuliari.
- Megghiu pugna ntra l'occhi ca sgracchi a li mura.
- Megghiu sulu ca malu accumpagnatu.
- Megghiu taverna ca spizziaria.
- Megghiu testa di lucerta ca cuda di sirpenti.
- Mentri ca semu papa papiamu, cui sapi siddu n'àutra vota papa semu.
- Mentri lu mèdicu studìa lu malatu si ni mori.
- Mi fai vìdiri la luna dintra lu puzzu.
- Mi misi lu cessu dintra e l'acqua fora.
- Morsi cui morsi e cui amava persi.
- Mortu lu cani finisci l'arragghiu.
- Morti nun veni mai senza scaciuni.
- Mugghieri ladia, cappottu novu e mula ca n'arrenna sunnu saluti ppi n'omu ca camina.
- Munti ccu munti nun si junci mai.
- Murìu cridenza, lu malu pagaturi l'ammazzau.
- Mùzzica e vivi ca è latti di crapa.
N[cancia | cancia la surgenti]
- N'àrburu a primu corpu nun si tagghia.
- 'N tempu di caristìa ogni pirtusu è gallirìa.
- 'N corpu a lu circu e 'n corpu a lu timpagnu.
- 'N sulu mancu è bonu 'n Paraìsu.
- Na bona palora costa nenti e vali assai.
- Na dogghia di cchiù, basta ca è màsculu.
- Na fìmmina e na pàpira fannu na fera.
- Na manu lava l'àutra e tutti dui la facci.
- Na vota si gabba la vecchia.
- Né jusu ccu li vèrtuli, né susu ccu la visazza.
- Né tònica fa mònacu, né cricca fa parrinu.
- Né vistu né pigghiatu, nun pò jiri carzaratu.
- Nenti sunnu li travagghi, peni e sunti, quannu cc'è la saluti nun cc'è nenti.
- Nfilari troppu carni a lu spitu.
- Ni vìnninu vìzzichi ppi lanterni.
- Nìuru ccu nìuru nun tinci.
- Ntra dui liticanti lu terzu godi.
- Ntra greci e greci nun si vìnninu avvrazzi.
- Ntra l'anta e la paranta, amaru cui la manu cci chianta.
- Ntra sciarri di maritu e di mugghieri, cui cci curri ppi spàrtiri è un sumeri.
- Nu mali è passatu e l'àutru è juntu.
- Nuddu è cuntenti di la sò sorti.
- Nuddu prufeta a la sò patria è accettu.
- Nuddu sapi li vai di la pignata, siddu no la cucchiara ca l'arrimina.
- Nuddu si pigghia siddu nun s'arrussumigghia.
- Nuddu ti grapi siddu nun ti sapi.
- Nun accattari la gatta dintra lu saccu.
- Nun arrisvigghiari lu cani ca dormi.
- Nun avìa nasciutu e si chiamava Cola.
- Nun caca ficu e pàssuli lu celu.
- Nun sai caminari e voi cùrriri.
- Nun si duna l'arti a cui l'addumanna.
- Nun camini e lassi la fatta.
- Nun cc'è mortu senza cantu, nun cc'è zita senza scantu.
- Nun cci acchiana stu vermu 'ncunocchia.
- Nun diri quantu sai, nun fari quantu poi, nun spènniri quant'hai.
- Nun dura tuttu lu tempu la biddizza.
- Nun è tutt'oru chiddu ca luci.
- Nun è viddanu cui viddanu nasci, viddanu è cui fa la viddanìa.
- Nun fari beni ca l'hai rinnutu mali.
- Nun fari farina modda.
- Nun hai capiddi e cerchi ntrizzaturi.
- Nun hai chi fari pettini a lu cani.
- Nun jissi scàusu cui simina spini.
- Nun jucati di manu, liparoti, ca lu jocu di manu sempri feti.
- Nun la senti Musarra sta canzuna.
- Nun lassari lu propiu ppi l'appillativu.
- Nun ludari la jurnata siddu nun scura la sirata
- Nun mi fai pigghiari un pùlici a l'anca.
- Nun mi lassu pèrdiri la birritta dintra la fudda.
- Nun mi ni curu siddu mori mè figghiu, basta ca vidu tinta a mè nora.
- Nun mpristari, nun priggiari, nun fari beni ca l'hai rinnutu mali.
- Nun poi a lu sceccu e duni a lu varduni.
- Nun sempri arridi la mugghieri di lu latru.
- Nun si fa festa senza tammurinu.
- Nun si fa passari na musca a lu nasu.
- Nun si làuda jornu siddu nun scura.
- Nun si movi fogghia d'àrburu siddu nun cc'è la vuluntati di Diu.
- Nun si pò contra ventu navicari.
- Nun tantu duci ca ugnunu ti suca, nun tantu amaru ca ugnunu ti caca.
- Nun ti fidari ca la corda è grossa, quantu è cchiù grossa cchiù prestu si lassa.
- Nun ti fidari ca ti vogghiu beni, ca sdegnu tutti cosi fa scurdari.
- Nun ti lavari, no, ca allurdi l'acqua, bedda cci voi vèniri di natura.
- Nun tiniri amicizzia ccu li sbirri, ca cci perdi lu vinu e li sicarri.
- Nun tuccari lu culu a la cicala.
- Nun tutti li mali vèninu ppi nòciri.
- Nun vinissi mai la mala nova.
O[cancia | cancia la surgenti]
- Occhi hatu fattu chiànciri? Chianciti!
- Ogni acqua leva siti.
- Ogni disìu veni 'n fini.
- Ogni fatica lu sò premiu aspetta.
- Ogni lignu havi lu sò fumu.
- Ogni mircanti parra di la sò mircanzia.
- Ogni pitrudda servi a la murami.
- Ogni santu havi li sò divoti.
- Ogni santu spruvistu Diu pruvidi.
- Ora ca cchiù nun haju, sfurtunatu! La mè propia carni mi disana.
- Ora ca ngranaru li fasoli nun mi cci curcu cchiù mortu di fami.
- Ora ca stancau santificau.
P[cancia | cancia la surgenti]
- Pacenzia caru amicu a li burraschi, ca nun si mancia meli senza muschi.
- Palermu è omu dabbeni, cui va va e cui veni veni.
- Palori a vutari casacca.
- Pani e sacramentu cci n'è a ogni cunventu.
- Pani e vinu rinforza lu schinu.
- Pari ccu pari e joca ccu li toi.
- Parti la sfici Diu, parti Camastra.
- Passau ddu tempu ca Betta filava.
- Peddi ppi peddi megghiu la tò ca la mia.
- Penza la cosa avanti ca la fai, ca la cosa pinzata è bedda assai.
- Penza, taruni, quann'eri sarmentu.
- Persi li muli e cerca li capistri.
- Picca palori e vistuti di pannu.
- Piccatu vecchiu sintenzia nova.
- Pigghia munnizza di lu tò munnizzaru e siddu nun la poi aviri accàttila.
- Pigghia primu e pigghia ossu.
- Pìgghiala bedda e pìgghiala ppi nenti, ca di la bedda ti ni poi priari.
- Pìgghialu sulu e pìgghialu nudu.
- Pignata vardata nun vugghi mai.
- Pisti l'acqua dintra lu murtaru.
- Ppi li fìmmini e lu vinu l'omu perdi lu judizziu.
- Ppi lu pani e ppi lu vinu si cancia lu vicinu.
- Ppi lu tantu cùrriri sfrinatu cascavu e nun mi pozzu dari ajutu.
- Ppi mènnuli muddisi a l'Aragona, ppi picciotti beddi a la Favara.
- Ppi nu puntu di Martinu persi la cappa.
- Ppi nun dari un granu a nu varveri ti fai fari la testa scali scali.
- Ppi nun fari cuntenti a la morti, siddu moru arrestu ccu l'occhi aperti.
- Ppi tanti cunzigghi la navi si sfasciau ammenzu a li scogghi.
- Ppi timuri di ciàuli nun simina linu.
- Prima di parrari màstica li palori.
- Pueta, cantaturi e Pinci-santi, sira e matina càmpanu scuntenti.
Q[cancia | cancia la surgenti]
- Quannu cc'è tanti cani supra n'ossu, fa di bisognu di vucari arrassu.
- Quannu davanzi v'avvrazza la donna, tannu darreri vi tradisci e nganna.
- Quannu joca lu nicu ccu lu granni a mala parti li vèrtuli appenni.
- Quannu l'amuri voli attrova locu.
- Quannu l'ossu cc'è la carni verni.
- Quannu la fìmmina stranuta, nun cci hà diri saluti, ma scupittata.
- Quannu lu chiovu di la rota è sutta, ddà cci spunta lu jornu e ddà cci annotta.
- Quannu lu diàvulu jìa a la scola lu miu era addutturatu.
- Quannu lu funnu pari servi a nenti lu sparagnari.
- Quannu lu pòviru duna a lu riccu lu pòviru si ni ridi.
- Quannu nun cc'è la gatta li surci abbàllanu.
- Quannu ppi tanta scarsizza di lazzu, quannu ppi tanta funnizza di puzzu.
- Quannu si cùrcanu li lauri spìncinu la testa li massara.
- Quannu tu manci chiùditi la porta e quannu parri vòtiti darreri.
- Quannu tu vidi ca lu passu è malu, pìgghialu ppi la retina lu mulu.
- Quannu vìnciri nun poi cerca la paci.
- Quantu amici si pèrdinu, tanti scaluni si càlanu.
- Quantu palori perdi cui va a caccia chiamannu la sò cani cuccia cuccia!
- Quantu sapi lu pazzu 'n casa sò, lu saviu 'n casa d'àutru nun lu sapi.
- Quantu vali n'amicu 'n chiazza, nun vàlinu cint'onzi nti la cascia.
- Quannu viditi nèspuli chianciti, chistu è l'ùrtimu fruttu di la stati.
- Quattru cosi nun si ponnu ammucciari: amuri, tussi, fumu e gravitanza.
R[cancia | cancia la surgenti]
- Raccumannai la pècura a lu lupu.
- Robba di Chiesa nun ti vegna 'n casa.
- Rimiti, ciumi e nduvini sunnu li mali vicini.
- Rìsinu nun inchi isterna.
- Rizzi, pateddi e granci, spenni assai e nenti manci.
S[cancia | cancia la surgenti]
- Saccu vacanti nun pò stari addritta.
- Sanitati senza dinari è menza malatìa.
- Sbirri, bagasci e cani quannu sunnu vecchi mòrinu di fami.
- Scecchi e picciriddi Diu l'ajuta.
- Sceccu e maritu, accàttilu pudditru.
- Sceccu mortu, puleju a lu nasu.
- Sceccu puta e sarmentu fa racina.
- Sciarra ntra parenti picca dura.
- Sciarri di maritu e mugghieri dùranu nzinu a lu lettu.
- Scrusciu di carta e cumpàita nenti.
- Sedi sedi ca bona fata veni.
- Sempri si ni pintìu cui parrau assai, cui stesi mutu nun si ni pintìu mai.
- Senza dinari nun si canta missa e mancu senza stola si cunfessa.
- Senza lu tavirnaru fai lu cuntu.
- Si' picciriddu ma capi assai.
- Si' vera gatta di firraru.
- Si sapi unni si nasci, ma nun si sapi unni si mori.
- Si varda lu cani ppi rispettu di lu patruni.
- Sicunnu l'asta porta la bannera.
- Sicunnu la trasuta fa la spisa.
- Siddu a ogni cani c'abbaja cci jetti na petra nun t'arrèstanu vrazza.
- Siddu amuri novu si pigghia lu locu, scurdari nun si pò l'amuri anticu.
- Siddu cci dati lu iditu a lu viddanu, si pigghia tutta la manu.
- Siddu la nvidia vàddira sarrìa, fùssimu tutti vaddirusi.
- Siddu la superbia fussi nfirmitati ni murìssimu cchiù di la mitati.
- Siddu lu mprèstitu fussi bonu si mpristàssiru li mugghieri.
- Siddu lu munnu fussi fattu di sasizza, lu mònacu n'avissi sempri dui caddozza.
- Siddu Marsala avissi lu portu, Trapani fussi mortu.
- Siddu 'n gabbella la chiazza si dassi, na gabbella cchiù grossa nun cci fussi.
- Siddu ntra sta terra voi lu Paraìsu, campa quantu cchiù poi riliggiusu.
- Siddu nun hai dinari jetta coppi.
- Siddu nun voi ca ti tradisci tò mugghieri di li preggi d'àutru nun cci parrari.
- Siddu nun voi gilusa la mugghieri li tò cosi passati nun cuntari.
- Siddu stassi a lu sceccu a jiri a lu mulinu, pani nun mancirìa lu corpu umanu.
- Siddu t'ancocciu a vanedda ca nun spunta ti lu fazzu cuntari di quaranta.
- Siddu tutti li spicchi jìssiru a l'aria, nun cci fussi cchiù riccu di lu massaru.
- Siddu veni mala nova e veni sula, dicci bonvegna.
- Siddu voi arricchiri fa fizziu vili.
- Siddu voi ca tò mugghieri nun ti ruina nun curari a li smorfi quannu è prena.
- Siddu voi campari 'n paci, ascuta, senti e taci.
- Siddu voi gabbari lu tò vicinu, cùrchiti daura e sùsiti matinu.
- Siddu voi pruvari li peni di lu nfernu: lu nvernu a Missina e la stati a Palermu.
- Siddu voi sapiri cui nun havi corna: cui camina a lu suli e nun fa ùmmira.
- Siddu voi stari bonu lamèntiti.
- Siti li tri di la vaniddazza: chiummu, ferru e cacazza.
- Siti unu lampu e unu tronu.
- Soni e canzuni sunnu cosi di ventu, lu tavirnaru voli li dinari.
- Sparagna la farina mentri la cascia è china.
- Spugghiamu a Cristu e vistemu a Maria?.
- Stenni pedi quantu teni.
- Sticchiu è beddu, minchia fa burdellu.
- Stòmacu granni e vucca picciridda.
- Stuppa mi dasti e stuppa ti filai, tu mi tincisti e iu t'ammarracai.
- Sugnu addivinutu cantunera, ca cui arriva mi piscia e dunca vota.
- Sugnu comu lu scravagghiu dintra la stuppa.
- Sugnu tantu castiatu di l'acqua càuda ca di l'acqua fridda mi ni scantu.
- Sugnu tantu disgrazziatu ca vaju ppi fàrimi la cruci e mi cacciu l'occhi.
- Sunari lu caddu a martoriu.
- Supra lu ngannaturi casca lu ngannu.
- Supra pastu minnulicchi.
- Supra vàddira cravunchiu.
- Sutta peddi d'agneddu lupu rapaci.
T[cancia | cancia la surgenti]
- Tannu la donna sta ferma ccu unu, quannu lu turcu si fa cristianu.
- Tannu n'amicu si chianci di cori, quannu si perdi e nun si pò cchiù aviri.
- Tant'è granni l'amuri ca ti portu ca si ti vidu càdiri t'ammuttu.
- Tanta lana menza pisa.
- Tanti lesti, tanzi mazzi.
- Tantu è lu disìu di lu ramu ca la sputazza mi pari carrinu.
- Tantu lu parpagghiuni firrìa a lu lumi nzinu ca s'ardi.
- Tantu va la quartara a l'acqua nzinu ca s'arrumpi.
- Tarda malannu e appui veni.
- Tempi di verra, minzogni ppi terra.
- Terra ca nun vesti ad idda nun vesti ad àutru.
- Terra vacanti nun paga patruni.
- Ti fazzu fari lu latinu a cavaddu.
- Ti ni fai burritta di notti.
- Ti rassumigghiu a la fàusa vacca, ca inchi la cisca e cc'un pedi l'abbucca.
- Ti scanti di la sbrizza di lu latti e un crastu sanu di l'agghiutti.
- Tinta dda casa c'ogni sira la gaddina cci canta.
- Tinta dd'agnedda ca hà dari la lana.
- Tinta dda robba ca veni in dinari.
- Tinta fu Tuzza ca persi lu mantu.
- Tintu cui casca ppi chiamari ajutu.
- Tintu cui havi li grànnuli a la vigna.
- Tintu cui perdi ppi jiri circannu.
- Tintu ddu corpu ca trasi nti n'àutru corpu.
- Tira cchiù un pilu di fìmmina di centu parigghi di voi.
- Tistuni e un diàvulu ca ti porta.
- Torna parrinu e ciuscia.
- Travagghiu sempri e nun arricchisciu mai.
- Tra amici e parenti nun cattari e nun vinniri nenti.
- Tri sunnu li boni muccuna: ficu, pèrsichi e miluna.
- Tri sunnu li boni vuluti: buffuni, ruffiani e gran curnuti.
- Tristu fuìri fa cui pignu lassa.
- Triulu Malanova e scuntintizza e u quattu u jetti n'ta munnizza.
- Trìvulu cumuni è menzu gàudiu.
- Trìvulu ppi trìvulu mi tegnu a mè maritu ch'è diàvulu.
- Tu chi nascisti di l'anchi d'Anchisi?
- Tu fai pirtusa ed iddi cavigghi.
- Tu nun fili, nun 'n canni e nun tissi. D'unni ti vinni stu ghiummarà?
- Tutta Roma nun potti fari vìviri nu sceccu ppi forza.
- Tutti li gruppa vèninu a lu pèttini.
- Tutti òmini nun sunnu chiddi ca pìscianu a lu muru.
U[cancia | cancia la surgenti]
- Ugnunu di l'arti sò ni campa scarsu.
- Ugnunu tira bracia a lu sò cudduruni.
- Un annu si fa ntra un pizzu di petra.
- Un chiovu caccia n'àutra chiovu e un diàvulu caccia n'àutru'.
- Un muzzuni ruttu dura cchiossai di na quartara nova.
- Un pugnu d'oru scassa na porta di ferru.
- Un pumu fràcitu vasta tutti l'àutri.
- Un voi quannu si porta a lu maceddu ugnunu curri ccu lu sò cuteddu.
- Unni arrivi nun cci metti scala.
- Unni cc'è dinaru nun cci va' vita d'omu.
- Unni cc'è forza e dinari la raggiuni nun vali.
- Unni cc'è libbra nun cci vonnu labbra.
- Unni hà fattu la stati va' fatti lu nvernu.
- Unni hà parrari lu voi parra l'aratu.
- Unni maggiori cc'è minuri cessa, dissi lu puddicinu dintra la nassa.
- Unni manca Diu cuverna.
- Unni nun si' ntisu nun parrari.
- Unni vìnciri nun poi cerca la paci.
- Unu nun leva pitanza.
- Unu mentri havi è salutatu.
V[cancia | cancia la surgenti]
- Va' lèviti davanti ca ti sacciu, si' comu na lumera senza micciu.
- Va' lèviti davanti spurapàulu, ca l'amuri ppi forza sempri è trìvulu.
- Vacca figghiata a mànnira l'aspettu.
- Vacchi e voi scìppacci quantu poi.
- Vadagnu fattu ccu l'usura picca dura.
- Vai ccu la pala e morti mai.
- Vai e maccarruni si màncianu càudi.
- Vai ppi tùnniri e t'attrovu tusu.
- Vaju n'arreri comu lu curdaru.
- Vali cchiù lu bonu nomu di tutti li ricchizzi di lu munnu.
- Vàrdati di un suverchiu scrupulusu.
- Vardu li robbi di cui nata.
- Vasa dda manu ca tu voi tagghiata.
- Vecchiu annamuratu di tutti è trizziatu.
- Vesti nu zuccuni ca nu baruni.
- Viaggi spissu cunzùmanu lu voscu.
- Vidi Nàpuli e appui mori.
- Vinisti ppi fùttiri e arristasti futtutu.
- Vivu nun ti potti vìdiri e mortu ti mannava salutannu.
- Voi ca nun va a l'aratu e vacca ciunca, sòlinu spissu muriri a la chianca.
- Voi campari quantu voi, mancia suppa avanti poi.
- Voi canùsciri a l'omu quannu è tintu, quannu è misu a lu suli a lu straventu.
- Voi nzignari a mpuviriri, pigghia òmini e nun cci jiri.
- Voi sapiri quali è lu megghiu jocu? Fa beni e parra pocu.
- Voli èssiri di patti la pignata, ppi fari la minestra sapurita.
- Vucca amara feli jetta.
- Vucca ca mai parrau mai fu riprisa.
- Vucca ca s'avanta càchila.
- Vucca ca si vanta, travagghiu ca non veni.
- Vucca sì e palora no.
- Vucca vasata nun perdi vintura.
Z[cancia | cancia la surgenti]
- Zita e tammureddu, ppi li primi tri jorna pari beddu.
- Zoccu fa ppi li mè denti, nun fa ppi li mè parenti.
- Zoccu nun fai ppi tia ad àutru nun fari.
- Zoccu nun s'hà fattu ntra Mèrcuri e Jovi, nun si fa ntra Vènniri e Sàbbatu.
- Zoccu sburdi la vicchiania nun cc'è mastru ca l'aggiusta.
- Zòcculi zòcculi ccu li tò.
- Zùccaru nun vasta vivanna.
Rifirimentu bibbliugràficu[cancia | cancia la surgenti]
- Raccolta di proverbj siciliani ridutti in canzuni di l'abbati Santu Rapisarda, Catania, 1842.
Vuci cunzigghiati[cancia | cancia la surgenti]
- Pruverbiu, difinizzioni.
- Pruverbi catanisi, scrivuti nti la parrata catanisi.
- Pruverbi nisseni, scrivuti nti la parrata nissena.
- Parimiuluggìa, la scienza ca studìa li pruverbi.
- Santu Rapisarda, l'abbati ca scrissi la Raccolta di proverbj siciliani ridutti in canzuni.


text:
Usu dâ «G» gutturali mmeci dâ «C» gutturali
Stu finòminu asisti nta li casi unni la «C» gutturali (p'asempiu chidda di "arricurdari) veni canciata 'n na «G» gutturali (puru chiamata «G» dura, «G» ucclusiva vilari sunora): "arrigurdari".
Ìndici
- 1 Diffusioni
- 2 Asempi
- 3 Nu finòminu prisenti nta àutri lingui
- 4 Rifirimenti ca ùsanu sta sustituzzioni
- 5 Rifirimenti ca nun ùsanu sta sustituzzioni
- 6 Ntâ littiratura siciliana
- 7 Sicilianu standard usatu ntâ wikipedia
- 8 Nota supra li tèrmini usati
- 9 Fonti usati
Diffusioni[cancia | cancia la surgenti]
Sta sustituzzioni dâ «C» gutturali cu la «G» gutturali asisti supratuttu nta la parrata di Enna-Caltanissetta (Sicilia cintrali) e nta li zoni vicinu a nzidiamenti gallu-sìculi.
Asempi[cancia | cancia la surgenti]
Casi cu la "-nc-" canciata 'n "-ng-"[cancia | cancia la surgenti]
màncanu (ammàncanu) -> mànganu
muncu (di lu latinu "màncus" e "monco" 'n talianu) -> mungu
aggrancatu (di lu talianu "granchio" o di lu latinu "càncrulus") -> aggrangatu
mancu (di lu talianu "nemmanco") -> mangu
ecc.
Àutri casi[cancia | cancia la surgenti]
sgherzu (scherzu), ca diriva di lu talianu "scherzo" (ca veni di lu tidiscu "skeron").
spagu (spacu), ca diriva di lu latinu "spàcus" (e ca veni dittu "spago" ntô talianu)
ecc.
Nu finòminu prisenti nta àutri lingui[cancia | cancia la surgenti]
Ci voli nutari ca stu finòminu funèticu nun è tìpicu sulu dû sicilianu, pirchì asisti nta àutri lingui neolatini, comu p'asempiu la lingua corsa ca havi li furmi:
cattivu / gattivu (zoè 'n sicilianu: "tintu", "malu") dû latinu "captivus"
cabbia / gabbia (zoè 'n sicilianu: "caggia", "cagghia", ma puru "gaggia" e "gagghia") dû latinu "càvea"
cicala / cigala (zoè 'n sicilianu: "cicala") dû latinu "cìcada"
ecc.
Rifirimenti ca ùsanu sta sustituzzioni[cancia | cancia la surgenti]
Rifirimenti ca nun ùsanu sta sustituzzioni[cancia | cancia la surgenti]
- Grammàtica di Pitrè, 1870 (sarvu di quarchi eccizzioni)
- Dizziunariu etimològgicu di Giarrizzo, 1989 (sarvu di quarchi eccizzioni)
- Vucabbulariu di Lucio Zinna - Antares Editrice, 2002
Ntâ littiratura siciliana[cancia | cancia la surgenti]
- Dî pruverbi siciliani cugghiuti di Giuseppi Pitrè:
-
- Si la dota nun l'appoja, nun la voli mancu lu boja.
Sicilianu standard usatu ntâ wikipedia[cancia | cancia la surgenti]
Raccumannamu di nun sustituiri la «C» gutturali cu la «G» gutturali.
Nota supra li tèrmini usati[cancia | cancia la surgenti]
La «G» gutturali (sonu "GH") è chiamata macari: «G» dura, «G» ucclusiva vilari sunora, «G» sunora.
La «C» gutturali (sonu "CH" zoè "K") è chiamata midemma: «C» vilari, «C» ucclusiva vilari surda.


text:
Elettricitati
Cû tèrmini elettricitati si fa rifirimentu a tutti li finòmini chi nterèssanu una di li ntirazzioni funnamintali: l'elettrumagnetismu e l'elettrostàtica.
Storia[cancia | cancia la surgenti]
Studi scintifichi[cancia | cancia la surgenti]
A liveddu microscòpicu sti finòmini dirìvanu di la ntirazzioni tra particeddi càrrichi a scala muliculari: li protoni ntô `nùcliu o mulèculi ionizzati, e l'elettroni.
N'effettu macruscòpicu di sti ntirazzioni sunnu la currenti elettrica usata pi fari funziunari l'apparecchi elettrici dumestici e nnustriali. La currenti elettrica è pruduciuta di na diffirenza di enirgia putinziali elettrica, chi fa mòviri l'elittroni nti na dirizzioni sula.
N'autri effettu macruscopicu è l'attrazzioni o repulsioni di corpi elettricamenti càrrichi. Chistu succedi quannu na certu matiriali (pi esempiu la lana) è strichiatu contra n'autru.